Tehnološka revolucija danas: Taksi će svi voziti - Kreativna Srbija®\nTehnološka revolucija danas: Taksi će svi voziti\n23/08/2015 18/12/2019 Urednik\nKao u jednoj pesmi koja kaže da će poeziju svi pisati, tako se čini da će svi taksirati. Naime, uticajem informacionokomunikacionih tehnologija čak i svakodnevne životne usluge dobijaju nove modalitete. Već nekoliko godina u svetu aplikacija za android povezuje bilo kog slobodnog vozača i putnika. Tehnologija čini čuda, pa tako danas takvih aplikacija ima barem nekoliko desetina, dok se broj lokalnih aplikacija više ne može prebrojati. Kao što je Fejsbuk najveći medij u kojem sadržaj kreiraju korisnici, tako najveći taksi prevoznik postaje kompanija bez ijednog taksi vozila.\nAplikacija određuje putanju i cenu\nSvetski poznat brend za ovakvu vrstu prevoza je Uber. Ta kompanija omogućava da jednostavnim instaliranjem aplikacije svako može postati taksista ili mušterija, tj. putnik. Cena se ne određuje paušalno, već je izračunava aplikacija kroz određeni algoritam. Na ovaj način, usluga prevoza znatno pojevtinjuje i ima uticaja naročito u špicu kada je manji broj vozila registrovanih taksi udruženja dostupan. Kompanija koja je kreirala aplikaciju, zarađuje, naravno prilikom instalacije, kao i od održavanja samog računarskog programa.\nOsim Ubera, u Beogradu se pre nekoliko dana pojavila kompanija Cammeo Driver, koja nudi čak 60 dana besplatnog probnog perioda. Njihova jedinstvena prodajna prednost je što se obraćaju licenciranim taksistima a ne svakome ko želi da bude neregistrovan prevoznik.\nCammeo Grupa prisutna je već 10 godina na taksi tržištu, na kome je izrasla u regionalnog lidera u pružanju usluga taksi prevoza sa više od 20 miliona izvršenih usluga. Njihova Cammeo Driver aplikacija, povezana jedinstvenim softverom koji u potpunosti unapređuje poslovanje, bazirana je na najnovijim informativnim tehnologijama i GPRS komunikaciji.\nCar:Go je srpski Uber, taksisti protiv\nKonačno, da i domaća pamet taksi za trku ima pokazuje kompanija Car:Go. Njih već nazivaju srpski Uber, jer sve se obavlja online, posredstvom aplikacija, a usluga je često jeftinija od one koje pružaju taksisti iz registrovanih udruženja, koja u najvećem broju slučajeva i nisu udruženja, vez autoprevozničke kompanije čiji su vlasnici skriveni od očiju javnosti.\n„Ne vidim sebe kao konkurenta taksi industriji, jer je sama veličina i usluga koju oni nude drugačija. Da li je to autobus, ili bicikl koji će ljudi da voze umesto da idu taksijem, ili jednom metro u gradu, opet na građanima je da odluče“, objašnjava Vuk Guberinić, Car:Go za N1 televiziju.\nMeđutim, registrovani taksisti sve ove kompanije doživljavaju kao konkurenciju protiv koje se moraju po svaku cenu izboriti. Najavljeni su protesti a i država, koja godinama ne može da reši problem tzv. divljih taksista, najavljuje obračun sa ovima koji kako kaže, nameravaju da vrše nelegalan prevoz putnika.\nEkonomija deljenja Srbija Tehnologija\nSajt koji motiviše ljude da smršaju\nOsnivač Majkrosofta Bil Gejts 1999. godine objavio je knjigu pod naslovom Biznis i brzina mišljenja. Tema izdanja...\nSrbija bi u narednih pet godina trebalo da poveća godišnji neto izvoz IT sektora sa trenutnih...


Markes pobedio u Moto GP trci u Aragonu - Sportske.net\nVozač Honde Mark Markes pobedio je danas u trci Moto GP šampionata za Veliku nagradu Aragona i uvećao prednost u generalnom plasmanu na 72 boda.\nFenati se oglasio nakon sramnog poteza!Dupli otkaz za "ludaka" Fenatija!Moto2: Skandal u San Marinu, "pokušaj ubistva" Romana FenatijaDoviciozo pobedio u San MarinuLorencu pol pozicija u San Marinu\nMarkes je pobedio rezultatom 41:55,949 minuta i ostvario treći uzastopni trijumf u španskom Aragonu, a ukupno šesti u sezoni.\nDrugo mesto zauzeo je vozač Dukatija Andrea Dovociozo sa 0,648 sekundi zaostatka, a treći kroz cilj prošao je Andrea Janone iz Suzuki Ekstara sa zaostatkom od 1,259 sekundi.\nVozač Dukatija Horhe Lorenco, koji je krenuo sa pol pozicije, pao je sa motocikla u prvom krugu i nije završio trku. On je odmah odveden u lekarski centar pored staze, gde je ustanovljeno da je iščašio desno stopalo.\nMarkes je startovao sa trećeg mesta, tokom trke se menjao na prvom mestu sa Doviciozom, a od 21. kruga nije prepuštao vodjstvo i ostvario je važnu pobedu u borbi za titulu, a prvu u poslednjih pet trka.\nOn je prvi u generalnom plasmanu sa 246 bodova, a Doviciozo je drugi sa 174. Do kraja šampionata ostalo je još pet trka.\nNaredna trka u Moto GP šampionatu na programu je 7. oktobra za Veliku nagradu Tajlanda.


Fanovi su saznali kakvi su Klopovi zagrljaji, nešto o omiljenim sportistima, ljubavi prema NBA ligi, ali i činjencu da je ime dobio po ni manje ni više - Vladi Divcu.\nMeđu brojnim pitanjima koja su mu postavjena našlo se i jedno u kome jedan od navijača traži "blagoslov" da svom detetu da ime Divok.\nFudbaler Liverpula rekao je da se slaže, te objasnio poreklo svog neobičnog imena.\nOmiljeni fudbaler od "onih koji više ne igraju fudbal je brazilski Ronaldo, a od aktivnih portugalski Ronaldo". Voli da gleda NBA, ali ne navija ni za jedan tim. Ipak, divi se Lebronu Džejsmu.


Zvezdo, nema čega da se bojiš, od danas UEFA ne skraćuje grupe, deo si elite! - Sportske.net\nZvezdo, nema čega da se bojiš, od danas UEFA ne skraćuje grupe, deo si elite!\nPozornica je spremna, "Grimaldi Gorum" u Monaku večeras će biti poprište žreba koji su u Ljutice Bogdana čekali gotovo tri decenije.\nNovak uz pesmu čestitao Zvezdi: "Bravo, lavovska borba!"Nedović stiže u Beograd i odmah ide po NJEGOV dresZvezdi stigla čestitka koja ima posebnu težinu!Vujadin Savić: ''Presudio srpski inat!''Roze neutešan posle eliminacije: "Zaslužili smo prolaz, ljudi oko nas plaču..."\nTri meseca nakon što je Real Madrid u Kijevu osvojio trinaestu titulu prvaka Evrope došao je trenutak kada će ponovo biti održan žreb za sastav grupa u Ligi šampiona.\nPrvi put posle osam godina na žrebu će se naći i jedan srpski klub, pošto je Crvena zvezda uspela da se domogne evropske elite prvi put u svojoj istoriji.\nEuforija koja je sinoć zahvatila 'zvezdašku javnost' trajaće čitavog dana i biće sve veća kako se bude bližio početak ceremonije u "Grimaldi Forumu" u Monaku.\nŠta sve treba da znamo o žrebu za grupnu fazu Lige šampiona?\nPre svega, ceremonija počinje u 18 časova, ali ne treba zaboraviti da će osim žreba večeras u Monaku biti dodeljene i nagrade najboljim pojedincima od strane UEFA za učinak iz prethodne sezone.\nKao i obično, UEFA je pred sam žreb formirala šešire na osnovu klupskih koeficijenata, a Crvena zvezda je sa 10.750 bodova zauzela pretposlednje mesto u poslednjem šeširu. Slabiji koeficijenat od srpskog šampiona ima samo AEK (10.000) ali ta priča verovatno postaje nebitna u momentu kada se domognete elite.\nViše nema pravljenja podgrupa i drugih eksperimenata koje UEFA sprovodi tokom kvalifikacija, tako da već sada možemo jasno da kažemo da Crvena zvezda NEĆE igrati u grupni sa Viktorijom Plzenj, Brižom, Galatasarajem, Jang bojsom, Interom, Hofenhajmom i AEK-om.\nNavedeni klubovi uz srpskog šampiona čine četvrti šešir, a potencijalni rivali biće im timovi iz prva tri šešira. Kao i obično, klubovi iz istih asocijacija neće moći u istu grupu pa će tako tokom samog žreba biti određenih korekcija kako bi se ispoštovalo to pravilo. Uz ovo, postoji ograničenje da klubovi iz Rusije i Ukrajine ne mogu da se nađu u istoj grupi.\nUEFA je pred današnji žreb uparila pojedine klubove iz istih gradova i asocijacija kako bi sprečila mogućnost da igraju u istom danu. Tako će, primera radi, ukoliko Real Madrid završi u jednoj od grupa od A do D Barselona morati u jednu od grupa od E do H.\nPređimo na sastave šešira kako bismo utvrdili ko su potencijalni rivali Crvene zvezde.\nReal Madrid (branilac titule)\nAtletiko Madrid (osvajač LE)\nNa osnovu rečenog sami možete da procenite kako bi mogla da izgleda grupa u kojoj će igrati Crvena zvezda.


6 Jan 2021 - kurir\nPrikaz 1 do 7 od ukupno 4140 vesti Srbija\n12 Okt 2020 - rts - Srbija nedovoljno koristi zelenu energiju\nU okviru Zelenog plana do 2030. Evropska unija za balkanske zemlje planira investicije za prelazak sa uglja na obnovljive izvore ili gas koje će subvecionisati. Evropska investicona banka je već opredelila povoljna sredstva za zelenu energiju u regionu. Od Srbije se očekuje da što pre pripremi projekte jer ih, kažu, za takva ulagnja, još nema dovoljno. Evropska investiciona banka je prva međunarodna institucija koja je donela veliki energetski zaokret, prestaju sa ulaganjima u proizvodnju energije iz uglja, nafte, gasa. U naredoj deceniji za zelene energetske projekte svetu su na raspolaganje stavili čak bilion evra.\n"Da prestajemo sa ulaganjem u fosilna goriva zaključno sa 2021. godinom i da, dajemo snažnu podršku bezbednim, obnovljivim i održivim izvorima energije za koje ćemo pokriti i do 75 posto vrednosti projekta", navodi Dubravka Negre, direktorka Evropske investicione banke za Zapadni Balkan.\nU fokusu su im investicije u balkanske zemlje gde je ugalj još uvek glavni izvor električne energije. Srbija kao i države okruženja obavezala se da će postepeno zatvarati zastarele termoblokove. A velikim zagađivačima Brisel već preti uvođenjem i penala za emisije štetnih gasova, što već plaćaju u članicama Unije.\n"To znači da će sva struja koja bude izvezena iz Srbije a napravljena u ovim prljavim tehnologijama biti opterećena izvoznom taksom pa samim tim i skuplja i manje konkurentna", ukazuje Velimir Gavrilović, direktor kompanije "Energia Gas and Power".\nStručnjaci veruju da će Srbija obezbediti zadatu kvotu od 27 odsto energije iz obnovljivih izvora. Već imamo gotovo 500 megavata energije iz vetra, a energija iz sunca sa ogromnim potecijalom, šansa je da se iskoriste evropska sredstva.\n"Biće 27 posto sigurno jer imate već sada u EMS-u zahteva za 1.000 novih megavata", navodi Velimir Gavrilović.\nIzgradnja kapaciteta za proizvofnju i skladištenje energije vetra i sunca zahteva podršku i privatnog i javnog sektora. Teži se komercijalnim projektima jer je zelena energija sve isplativija i bez podsticaja.\n"Zbog pada cene opreme u solar u ovom trenutku svi projekti mogu da se isplate u proseku za šest godina ako trošite enrgiju za svoje potrebe", ističe Zoran Bojović, direktor kompanija "Noleko" i "Unipromet".\nStruka je saglasna - obezbediti energiju koja čuva planetu. A putokaz vide u rečima nekadašnjeg američkog predsednika Ruzvelta koji je govorio da se narod ponaša dobro ako tretira svoje prirodne resurse kao imovinu, koju sledećim generacijama mora da preda sa poboljšanomom a ne oštećenom vrednošću.\n"Ako je to Teodor Ruzvelt mogao da utvrdi i kaže pre više od 100 godina, onda mi imamo obavezu da taj put nastavimo", naglašava Dubravka Negre.


sreda, 31. jan 2018, 14:00\nU Srbiji nestaju kultne kafane, kultni bioskopi a nestaju i kultne knjižare i to više nije nikakva novost.\nU opticaju je i podatak da u dvadesetak gradova u Srbiji uopšte ne postoji knjižara, na mestima gde su nekada bile knjižare niču kafići, pekare, parfimerije, banke a ako knjižara i postoji onda ona najčešće liči na prodavnicu u kojoj možete naći školski pribor, suvenire, poklone, papirnu galanteriju i poneku knjigu.\nNekada kultne knjižare koje su pored prodaje knjiga, okupljale i motivisale generacije mladih čitalaca, usmeravale javno mišljenje očigledno su otišle u istoriju a danas se više neguje kupac nego čitalac.\nO nestajanju knjižara, o tome kako se snalazimo da dođemo do knjige, koje knjige uopšte čitamo i da li smo postali potrošači koji traže medijski preporučene „brze knjige" ali i o tome da li je stanje knjižara odraz stanja u društvu razgovaramo sa Zoranom Hamovićem, glavnim urednikom i direktorom izdavačke kuće Klio i Aleksandrom Drakulićem, osnivačem i vlasnikom "Knjizara.com" , prve srpske Internet knjižare.\nPredstavnicima lokalnih samouprava u Srbiji predstavljen je portal „Bezbednost saobraćaja" koji na jednom mestu sažima sve podatke o saobraćajnim nesrećama kao i o stanju puteva do najmanjeg naselja u Srbiji. Šta omogućava portal i kakav pomak u unapređenju bezbednosti u svojim sredinama gradovi i opštine mogu da postignu digitalizacijom podataka o saobraćaju saznaćemo u drugom satu emisije.\nNa današnji dan 1878. godine Vranje je oslobođeno od Turaka, ovaj dan je i Dan grada Vranja a i povod da tom jubileju posvetimo rubriku „Datum, vreme, mesto".


Održan koncert baletske škole „Čarobno putovanje kroz igru“ | Palelive.com\nPočetna Regija Višegrad Održan koncert baletske škole „Čarobno putovanje kroz igru“\nVIŠEGRAD – U Srednjoj školi „Ivo Andrić“ u Višegradu večeras je održan koncert pod nazivom „Čarobno putovanje kroz igru“ učenika Srednje baletske škole „Lujo Davičo“ iz Beograda.\nPomoćnik direktora ove škole Rosa Milić rekla je novinarima da su na koncertu predstavljeni klasičan balet, savremena i narodna igra, što su i tri odsjeka u baletskoj školi.\n„Inicijativa za dolazak u Višegrad je i godišnjica rođenja Ive Andrića, a učenici kroz opšte-obrazovnu nastavu uče i čitaju Andrićeva dela“, rekla je Milićeva.\nOna je dodala da veliki broj učenika ove škole nije bio u Višegradu i na ćupriji, te da je to dodatni motiv za koncert u ovom gradu.\nMilićeva je rekla da su obišli i Andrićgrad, koji je po njihovom mišljenju fenomenalno uređen, sa odličnim kapacitetima za kulturne djelatnosti.\nOna je pojasnila da Baletska škola u Beogradu traje osam godina i podrazumijeva osnovno obrazovanje, a nakon toga učenici polažu prijemni za srednju Baletsku školu, koja traje četiri godine.\nNastavnik narodne igre Baletske škole „Lujo Davičo“ Sofija Đolović rekla je da je Višegrad ovim koncertom dobio kvalitetan koncert učenika, koji će postati profesionalni igrači.\nOna je dodala da su učenici ove škole nagrađivani na različitim manifestacijama na kojima su nastupali.\nDirektor Srednje škole „Ivo Andrić“ iz Višegrada Đorđe Mršević rekao je da mnoge škole žele da im Višegrad bude domaćin različitih manifestacija.\n„U dogovoru sa predstavnicima Baletske škole organizovali smo koncert, koji je oduševio višegradsku publiku“, naveo je Mršević.\nOn je dodao da ga posebno raduje veliki broj učenika i profesora, koji se odazvao na koncertu.\nPrethodni članakUdruženje Klik pokreće kreativne radionice\nNaredni članakPronađen „audi A6“ ukraden u Kantonu Sarajevo


19. januar/siječanj, 2022.\nAngela Merkel dok je bila kancelarka Nemačke, 2. decembar 2021.\nBivša nemačka kancelarka Angela Merkel odbila je ponudu za posao u Ujedinjenim nacijama, saopštila je njena kancelarija u sredu, mesec dana nakon što je napustila mesto najmoćnije evropske političarke, preneo je Rojters.\nMerkel je pozvala generalnog sekretara UN Antonija Gutereša prošle nedelje da mu zahvali na poslu koji joj je ponudio u pismu i da mu kaže da ga neće prihvatiti, saopštila je kancelarija, bez detaljnijeg objašnjenja.\nNemački mediji su izvestili da je Gutereš ponudio Merkelovoj predsedavanje savetodavnim telom UN za globalna javna dobra, što je jedan od njegovih vodećih reformskih projekata. Ovo telo će se fokusirati na pitanja poput ozonskog omotača, vakcine i otpad iz svemira.\nOdlazak Angele Merkel, najmoćnije političarke sveta\nMerkel je izvan političke pažnje od kako je napustila funkciju nemačke kancelarke.


Kartična igra, Faeria, prelazi sa F2P na Buy-to-Play model - PLAY!\nKartična igra, Faeria, prelazi sa F2P na Buy-to-Play model\nFaeria, prelepa kartična igra sa odličnim gejmplej mehanikama će, nažalost po mnoge, preći sa Free-to-Play modela na Buy-to-Play.\nRazlog za to je što razvojni tim iz studija Abrakam nije uspeo da pronađe savršen balans kako bi uspeli da opstanu sa besplatnom igrom, a da ona ne postane pay-to-win. Sa promenom modela, dolazi i promena ekonomije iz korena, sa uklanjanjem stvari koje prate f2p naslove i sa lakšim sistemom progresije.\nU objavi nije otkriveno koliko će se Faeria naplaćivati, ali je istaknuto da će ona ostati u vlasništvu sadašnjih igrača.\nU planu je još i konstantno dodavanje novog sadržaja u vidu ekspanzija sa kartama kada se ovog leta pređe na model plaćanja za igru.\nFaeria je imala i dosta lep i prilagođen UI za mobilne uređaje, ali developeri i od toga odustaju, i ukidaju podršku za mobilnu verziju igre, a sve resurse će povući na rad na PC verziji kako bi ono postalo što bolje.\nDa li ste imali prilike da zaigrate Faeriu, kako vam se čini ova odluka developera?\nRelated Items:Abrakam SA, Buy-to-Play, ccg, F2P, Faeria, free, kartična igra\nStar Wars: Battlefront 2 je druga besplatna igra za PS Plus pretplatnike\nIgru Arx Fatalis možete preuzeti besplatno u znak 2 decenije postojanja studija Arkane\nDve Borderlands igre besplatne na Epic Games Store\nGOG platforma je ostvarila značajni profit u prvom kvartalu ove godine\nKao platforma za distribuciju video igara, Good Old Games(GOG) nije pokušavao da se probije...\nPower Rangers: Battle for the Grid je prva igra koja podržava krosplej između 5 platformi\nPower Rangers: Battle for the Grid je borilačka igra sa Moćnim Rendžerima u glavnoj...\nNekoliko dana nakon otkrivanja Call of Duty: WWII kao prve igre u besplatnom paketu...\nThe Witcher serijal premašio 50 miliona prodatih primeraka\nThe Witcher franšiza je najvrednije vlasništvo kompanije CD Projekt, a ujedno i najisplativije koje...\nArkane Studios, renomirani studio koji stoji iza igara Prey, Bioshock 2, Dishonored serijala, određenih...


RUSKI SENATOR TVRDI: Sve je u redu sa Kim Jong Unom | Slobodna Bosna\nRUSKI SENATOR TVRDI: Sve je u redu sa Kim Jong Unom\nNema razloga da se misli da sjevernokorejski lider Kim Džong Un ima zdravstvene probleme, izjavio je šef radne grupe za saradnju Savjeta federacije i parlamenta Sjeverne Koreje Oleg Meljničenko nakon razgovora s ambasadorom Sjeverne Koreje u Rusiji.\n"Razgovarao sam sa ambasadorom Sjeverne Koreje. Da Kim Džong Un ima neke probleme sa zdravljem, bili bismo obaviješteni o tome. S obzirom na to da nismo dobili takve vijesti od ambasadora, uvjereni smo da je sa Kimom sve u redu", rekao je ruski senator.\nPortparol Kremlja Dmitrij Peskov saopštio je samo da Kremlj nema zvanične informacije o zdravstvenom stanju sjevernokorejskog lidera.\nGlasine o lošem zdravstvenom stanju Kim Džong Una pokrenula je informacija da je sjevernokorejski lider propustio proslavu rođendana svog dede 15. aprila.\nMediji su spekulisali o njegovom zdravstvenom stanju, bilo je izvještaja da je posle operacije na srcu u kritičnom stanju, pa čak i da je umro.


Mirović i Vučević obišli radove na izgradnji kružnog toka u Sremskoj Kamenici i najavili nove projekte\nPokrajinska vlada obezbedila je velika finansijska sredstva za razvoj Grada Novog Sada, istakao je predsednik Pokrajinske vlade Igor Mirović nakon obilaska radova na izgradnji kružnog toka u Sremskoj Kamenici, koji će, kako je najavljeno, biti završen do leta.\nOva investicija vredna je više od 90 miliona dinara, a zajednički je finansiraju Pokrajinska vlada i Grad Novi Sad.\nIzgradnja kružnog toka u Sremskoj Kamenici\n- Grad Novi Sad uz pomoć Pokrajinske vlade brzo menja svoj izgled. U toku su radovi i na izgradnji parka u Sremskoj Kamenici, centralne kuhinje za PU „Radosno detinjstvo“, priprema se rekonstrukcija ulice Marka Miljanova, a radovi na izgradnji Naučno-tehnološkog parka i Radio-televizije Vojvodine privode se kraju - istakao je predsednik Mirović.\nPriprema se i rekonstrukcija više klinika u okviru KCV\nOn je podsetio da su u toku pripreme i za rekonstrukcije više klinika u okviru Kliničkog centra Vojvodine, stare zgrade radija i studija M, koji će, kako je najavio, biti pretvoren u interaktivni muzej 20. veka.\nPredsednik Mirović najavio je, da je u toku i priprema za izgradnju nove zgrade Studentskog kulturnog centra u Novom Sadu.\n- Zahvalni smo predsedniku Pokrajinske Vlade Igoru Miroviću za podršku na projektima u Gradu Novom Sadu - rekao je gradonačelnik Novog Sada Miloš Vučević, i dodao da će ovde za "tri meseca biti izgrađena moderna saobraćajnicu kakvu Novi Sad zaslužuje".\nGrade se i biciklističke i pešačke staze\n- Nastavićemo da investiramo u svim delovima Novog Sada - istakao je on.\nIgor Mirović i Miliš Vučević obišli su danas radove\nOsim kružnog toka, gradiće se, kako je najavljeno, i biciklističke i pešačke staze, kako bi se povećala bezbednost svih učesnika u saobraćaju na toj lokaciji.\nOva raskrsnica, važna je zbog velikog broja pacijenata koji svakodnevno gravitiraju prema sva tri Instituta u Sremskoj Kamenici.


Rusi nam sređuju pruge, niče i dispečerski centar\nIzvor: B92, 14.Jun.2018, 17:07\nBeograd -- Ministarka građevinarstva Zorana Mihajlović razgovarala je sa delegacijom ruske kompanije RŽD internešenel o završetku preostalih projekata iz ruskog kredita.\nReč je o kreditu za modernizaciju železnice i novom projektu izgradnje dispečerskog centra na železnici.\nOna je rekla da je jedan od ciljeva u okviru modernizacije železnice izgradnja novog dispečerskog centra, koji će omogućiti da se saobraćaj na rekonstruisanim i modernizovanim prugama >> Pročitaj celu vest na sajtu B92 << odvija maksimalno efikasno.\n"Kao zemlja koja se strateški opredelila za ogromna ulaganja u železničku infrastrukturu, želimo da Srbija dobije dispečerski centar koji će tehnološki biti potpuno moderan i koji će doneti nove funkcije u odnosu na sistem koji sada imamo", rekla je Mihajlović.\nPrvi zamenik generalnog direktora RŽD internešenel u Srbiji Mansurbek Sultanov rekao je da je ta kompanija potpuno posvećena realizaciji projekta izgradnje brze pruge Beograd-Budimpešta, od Stare Pazove do Novog Sada, jer je to prioritet u razvoju srpske železnice.\nRadio Televizija Vojvodine: Do nedelje zamena svih tabli na auto-putu\nRadio 021: Sve table na auto-putu biće zamenjene do kraja nedelje\nB92: Još samo 3 dana - na svim tablama nova brzina\nN1 televizija: Mihajlović: Zamena tabli sa ograničenjem brzine


Art magazin - Tarnerova nagrada dodeljena Marku Likiju\nUmetnik je u uži izbor za nagradu ušao i zahvaljujući izložbama u Dižonu i Kelnu, navodi se u saopštenju galerije Tejt Britan.\n"Ovo je divan osećaj zadovoljstva. Genijalno je učiniti nešto što ima izvestan uticaj na britansku kulturu i što je deo britanske kulture", izjavio je Liki posle saopštenja o nagradi.\nŽiri je u obrazloženju saopštio da "nagrađuje inteligentnu, energičnu i zavodljivu prirodu njegovog dela. Uz duh i originalnost, Liki je pronašao lepezu sredstava da prenese svoju fascinaciju vizuelnom kulturom".\nTarnerova nagrada, osnovana 1984. godine, dodeljuje umetnicima mlađim od 50 godina koji žive u Ujedinjenom Kraljevstvu, za izložbu ili delo nastalo u toku protekle godine. Laureatu pripada ček na 25.000 funti (31.575 evra), a tri umetnice koje su ove godine sa Likijem bile u najužem izboru, dobiće po 5.000 funti.\nLiki, rođen u Berkenhedu, na severozapadu Engleske, profesor je filmske umetnosti u školi savremene umetnosti u Frankfurtu.\nIzložba dela kandidovanih za Tarnerovu nagradu traje do 18. januara u galeriji Tejt Britan.\nTarnerova nagrada, koja svake godine izaziva žučne debate o tome šta je uopšte umetničko delo, dodeljivana je ostvarenjima kao što je krava u formaldehidu Dejmijena Hersta (Damien Hirst) i slika na kojoj je Kris Ofili kao materijal koristio slonovski izmet.


Vučićev kosovski populizam od 100 evra - Ekonomija - Dnevni list Danas\nPočetna » Vesti » Ekonomija » Vučićev kosovski populizam od 100 evra\nMinistar finansija Siniša Mali potvrdio da će Srbi iz južne pokrajine dobiti pomoć u novcu i to nevezano da li su punoletni ili ne\nVučićev kosovski populizam od 100 evra\nM. N. Stevanović07.03.2021. 08:58\nMinistar finansija Siniša Mali potvrdio je pre dva dana ranije najave da država priprema paket pomoći srpskom stanovništvu na Kosovu.\nOn je rekao da će svaki Srbin sa KiM dobiti po 100 evra, uključujući i decu, dok će nezaposlenima pripasti dvostruki iznos, ali nije precizirao kada može da se očekuje ta isplata.\nPomenuo je da se razmišlja i da nezaposleni u Srbiji, koji do sada nisu bili u fokusu niti su primili bilo kakvu pomoć osim one koja je bila namenjena svim građanima, dobiju neku vrstu novčane podrške, ali još nije odlučeno kada i koliko.\nPraktično, ministar je sa svoje funkcije potvrdio ono što je predsednik Aleksandar Vučić, svega desetak dana nakon kosovskih izbora na kojima je Srpska lista osvojila svih deset raspoloživih mandata, obećao u susretu sa političkim predstavnicima kosovskih Srba.\nRekao je da će mere podrške koje je Vlada kreirala za saniranje posledica pandemije proširiti i na srpsko stanovništvo na KiM a govorio je i o čitavom nizu projekata, od izgradnje puta Kosovska Mitrovica – Jarinje, novog kliničkog centra u Gračanici, obnavljanja postojećeg u Mitrovici do nove zgrade Univerziteta…\nKako je Vučić objasnio, želja je da se tim ogromnim novcem pomogne posebno siromašnom delu našeg stanovništva na KiM.\nOn je priznao da na Kosovu nisu svi Srbi siromašni, posebno da ima onih na severu koji žive pristojno, uglavnom zahvaljujući kosovskom dodatku koji, opet, dolazi iz Srbije.\n„Ali, želimo da zamolimo te ljude da nastave da se bore, da čuvaju svoja i naše, srpsko ognjište na Kosovu i Metohiji“, rekao je on.\nSagovornici Danasa, osim što su podsetili da je ekonomska struka kritikovala kao potpuno neselektivnu meru kojom je država na početku pandemije isplatila svakom punoletnom građaninu po 100 evra, otvorili su pitanje koliko je legalno da se samo na KiM novčana pomoć dodeljuje svim stanovnicima srpske nacionalnosti dok je u centralnoj Srbiji taj novac nije bio dostupan mlađima od 18 godina.\nUpitna je i ekonomska logika takve isplate.\n– Što se legalnosti tiče, to je pravničko pitanje, a ovo je čisto politička odluka napravljena na osnovu nekakvog prioriteta u socijalnoj politici iako se ne vidi jasno na osnovu čega je postavljen. Ukoliko je to moguće, svaka čast, radujem se što će neki ljudi da prime novac ali pitam se šta je svrha toga, osim što se hrani populizam – kaže Žarko Šunderić, direktor Centra za socijalne politike.\nI Danilo Šuković sa Instituta za društvena istraživanja ističe da je to politika jednog populizma koji nije zasnovan ni na zdravim ekonomskim principima, niti na demokratskim i građanskim.\n– Isticanje nacionalnosti kada je bilo kakva socijalna politika u pitanju jako je pogrešno, jer svi smo građani i jednaki pred Ustavom. Takva populistička politika vodi teškom nacionalizmu i ne ide dobrim putem. A da ne govorimo da su takve mere potpuno proizvoljne, nisu zasnovane na ekonomskoj realnosti niti i one dugoročno nemaju neki efekat osim što će uticati da zemlja bude više zadužena. Time će se uskraćivati mogućnost za dalji ekonomski napredak u budućnosti, vratiće se svima kao bumerang, i Srbima i onima koji to nisu – kaže Šuković.\n100 evraAleksandar VučićDanilo ŠukovićKosovopopulizamSiniša MaliBeograd


Evropski parlament: „Severnom toku 2“ će biti kraj ako Rusija napadne Ukrajinu\nPrema njegovim rečima, ukoliko Moskva „upotrebi oružje, cevovodu će biti kraj“.„Početak korišćenja cevovoda bio bi onemogućen. Buduća vlada bi trebalo jasno da saopšti tu cenu“, smatra političar.U poslednje vreme se u zapadnim medijima podigao novi talas članaka u kojima se tvrdi da Rusija navodno sprema invaziju na teritoriju Ukrajine. U Kijevu su prvo izjavljivali da nisu zabeležili koncentrisanje ruskih trupa u blizini svojih granica, ali su potom počeli da tvrde da Moskva planira da napadne svog istočnog suseda.U Rusiji su ove optužbe u više navrata demantovane, ističući da se uglavnom koriste kao izgovor za dovođenje više snaga i tehnike NATO-a na granice zemlje. Kako je rekao portparol Kremlja Dmitrij Peskov, Rusija ne kuje nikakve agresivne planove, ne namerava nikoga da napada, a premeštanje trupa preko sopstvene teritorije nikome ne bi trebalo da smeta.\nrusija, nemačka, severni tok 2, ria novosti ukrajina, rusija – politika, energetika, gasovod, rusija – ekonomija\nPredsednik Evropske narodne partije, vodeće frakcije Evropskog parlamenta, i kopredsedavajući bavarske Hrišćansko-socijalne unije Manfred Veber apelovao je na buduću nemačku vladu da zatvori projekat gasovoda „Severni tok 2“ ukoliko Rusija „napadne“ Ukrajinu.\n„Važno je da NATO jasno stavi da znanja da će ruske aktivnosti protiv Ukrajine imati visoku cenu“, izjavio je on za list „Bild am zontag“, dodajući da bi ta cena mogla da bude sudbina „Severnog toka 2“.\nPrema njegovim rečima, ukoliko Moskva „upotrebi oružje, cevovodu će biti kraj“.\n„Početak korišćenja cevovoda bio bi onemogućen. Buduća vlada bi trebalo jasno da saopšti tu cenu“, smatra političar.\nU Rusiji su ove optužbe u više navrata demantovane, ističući da se uglavnom koriste kao izgovor za dovođenje više snaga i tehnike NATO-a na granice zemlje. Kako je rekao portparol Kremlja Dmitrij Peskov, Rusija ne kuje nikakve agresivne planove, ne namerava nikoga da napada, a premeštanje trupa preko sopstvene teritorije nikome ne bi trebalo da smeta.\n6 Mart 2021, 17:37


Ba - Njukasl u glavi, PSŽ u srcu - Sportske.net\nBa - Njukasl u glavi, PSŽ u srcu\nNapadaču Njukasla prija sve veće interesovanje klubova, ali ističe da ostaje veran svom klubu, barem za sada.\nSjajni Senegalac koji privlači ogromnu pažnju velikih klubova, dva zauzimaju posebno mesto u njegovom srcu.\nO Arsenalu 'sanja', a Pari Sen Žermen je klub za koji je od malena maštao da zaigra.\n„Pari Sen Žermen je klub koji pratim i navijam.“\n„Nikada nisam krio svoju ljubav prema tom klubu za koji navijam od svojih dečačkih dana. Sada kada prave veliki prjekat pravo je zadovoljstvo gledati ih i naravno da bih voleo da zaigram za klub koji volim.“, rekao je Demba Ba.\nIpak, senegalski napadač za sada ostaje veran svom klubu.\n„Za sada se koncentrišem isključivo na Njukasl, klub kome želim da pomognem a ostvari što bolje rezultate.“, rekao je Ba.


RTS :: Protest mađarskih ultradesničara protiv Roma\nRegion Protest mađarskih ultradesničara protiv Roma\nsreda, 22. maj 2019, 08:06 -> 08:45\nProtest mađarskih ultradesničara protiv Roma\nNekoliko stotina članova mađarskog ultradesničarskog pokreta "Naša otadžbina" protestovalo je u gradu Tereksent-miklošu, gde je došlo do povećanih tenzija sa tamošnjom romskom populacijom.\nAgencije navode da je policija zabranila okupljenima da prošetaju kroz romsko naselje, kako je prvobitno planirano.\n"Oni treba da nauče da Mađarska pripada Mađarima, Evropa pripada Evropljanima. U ovoj zemlji će vladati red i zakon. To je naš program. Mi smo tu i vratićemo se ako čujemo da je povređen neko od naše mađarske braće na bilo koji način", rekli su u pokretu "Naša otadžbina".\nLider Pokreta "Naša otadžbina", Laslo Toročkai rekao je da su se problemi sa "navodnim zločinima Roma" u Mađarskoj pogoršali od raspada "Mađarske garde" kojoj je sud zabranio rad.\n(sreda, 22. maj 2019, 10:30) - anonymous [neregistrovani]\nu londonu zivi 365 naroda i narodnosti i nema takvih prica jer bi zavrsio iza dobro cuvanih resetaka.sa ljudima treba znati vladati.cim predjes prag svoga doma nabaci osmeh i kreni na ulicu,zaboravi veru,politiku i sve ostalo sto moze da te dovede pred svrsen cin.\n(sreda, 22. maj 2019, 10:25) - anonymous [neregistrovani]\novo treba sasec u korenu jer odose daleko,danas romi,juce muslimani sutra ko zna ko.to kada uzme maha nezna stat.pogledajmo hrvate kao primer.\n(sreda, 22. maj 2019, 09:25) - Romanos [neregistrovani]\nKao pred 2 svetski rat i Porajmos /Genozid an Roma ... ovo treba inu Un .. da se otvori .. gde su nase organizacije zasto ne reaguju ?? Gde su ove razne ljudska prava organizacije sta sve ima na zapadu strasno\nNek nam daju parce zemlje negde an planeti da osnujemo svoju drzavu i da se okupimo tu svi romi / kao odsteta za genozid od vremena njihovih careva do hitlera / i da nadjemo mira i zastitu jednom zasvagd eto ideja za mlade generacije roma\nSenat: Nedovoljno delovanje SAD na Zapadnom Balkanu omogućava ruske zloupotrebe


Savjet ministara bjesomučno zapošljava ljude gdje god je moguće\nPoslanik SNSD-a u Predstavničkom domu Parlamentarne skupštine BiH Dušanka Majkić ocijenila je da prijedlog Savjeta ministara za imenovanje sedam članova Komisije za koncesije, koji je upućen parlamentu BiH, predstavlja "bjesomučno postavljanje ljudi gdje god je to moguće prije opštih izbora".\n"Pred istek mandata i odlazak sa vlasti, Savjet ministara pokušava da na svako slobodno mjesto, gdje god se pojavi, postavi nove ljude kako bi se na taj način popunila sva radna mjesta, a oni koji dolaze neće moći da naprave nikakve promjene", rekla je Majkićeva.\nOna je napomenula da je Savjet ministara donio konačno odluku da poslije dvije i po godine, koliko se čekalo da bude zatvoren konkrus, sedam članova komisije imenuje ponovo na petogodišnji period i da radi posao za koji nema gotovo nikakvu nadležnost.\n"Za posljednjih 14 godina koliko postoji Komisija za koncesije ne može da se pohvali pretjeranim aktivnostima i za mjesečnu platu od 3.500 KM članovi Komisije će i dalje u miru i bez ikakavih poslovnih angažmana raditi u narednom periodu", istakla je Majkićeva.\nOna kaže da se, prema sastavu ljudi koji su imenovani i koje bi parlament BiH trebalo da potvrdi, vidi da su to ljudi koji napuštaju kabinete, savjetnička mjesta i slično i da se oni postavljaju na radna mjesta na kojima praktično neće imati šta da rade, a imaće veoma dobra primanja.\n"To je naša sudbina i ne možemo ništa uraditi do novih izbora", dodala je Majkićeva.\nNa pitanje da li očekuje da parlament BiH potvrdi ova imenovanja, Majkićeva je rekla da se, kada su na dnevnom redu bila imenovanja, nije osjećalo da nema većine.\n"Međutim, ništa se ne može reći, jer svaka sjednica postaje sve problematičnija, tako da se može desiti da ovo imenovanje ne bude potvrđeno", navela je ona.\nNapominjući da su koncesije i izdavanje koncesionih dozvola u isključivoj nadležnosti entiteta, Majkićeva je rekla da bi Savjet ministara mogao da pokrene pitanje da li je ovakva agencija uopšte potrebna.\nAko dobiju podršku parlamenta na mandat od pet godina i za platu od oko 3.500 KM, biće imenovani Milomir Amović, Zoran Đerić i Mensur Šehagić iz Republike Srpske, te Mirsad DŽaferović, Anto Matić i Dragan Milović iz Federacije BiH, dok će iz Brčko distrikta u ovu komisiju biti imenovan Adnan Adilović.\nDušanka Majkić zapošljavanje Savjet ministara


Predstavljanje rezultata serolološkog istraživanja kancelariji Svjetske zdravstvene organizacije - Medicinski fakultet\nPredstavljanje rezultata serolološkog istraživanja kancelariji Svjetske zdravstvene organizacije\nTim stručnjaka iz Republike Srpske, predvođen dekanom Medicinskog fakulteta Univerziteta u Banjoj Luci prof. dr Rankom Škrbićem, predstavio je rezultate prve faze Studije seroprevalencije infekcije korona virusa sprovedene na populaciji u Republici Srpskoj. Rezultati su prezentovani na sastanaku tehničke jedinice Svjetske zdravstvene organizacije za sero-prevalencu u evropskom regionu sa učešćem predstavnika SZO kancelarija sa Balkana.\nSastanak je održan 25.02.2021. godine u periodu od 12-14.00 časova pod vođstvom profesorice Golubinke Boshevske, eksperta SZO. Na sastanku su učestovali vodeći stručnjaci SZO iz regionalne kancelarije, globalni konsultanti SZO, tehničke jedinice sub-regionalne kancelarije za Balkan, i predstavnici Republike Srbije, Republike Moldavije, Sjeverne Makedonije, Albanije i Crne Gore.\nSvjetska zdravstvena organizacija od maja 2020. godine kroz „WHO Unity Studies“ obezbjeđuje podršku zamljama širom svijeta da se priključe ranim istraživanjima sero-prevalence u vlastitim populacijama. Podška je podrazumijevala zajedničku pripremu protokola istraživanja, kao i obezbjeđivanje seroloških testova i finansijskih sredstava za sprovođenje istraživanja.\nU istraživanju u Republici Srpskoj učestvovali su Medicinski fakulteti u Banja Luci i Foči, u saradnji sa Institutom za javno zdravstvo Republike Srpske. Protokol je odobren tokom septembra 2020. godine, a istraživanje je sprovedeno u periodu novembar-decembar 2020. godine. Prezentovani rezultati dobili su pozitivnu ocjenu od kolega iz SZO i izražena je obostrana spremnost za nastavak uspješne saradnje.\nNa sastanku je najavljen i nastavak istraživanja, druga faza ispitivanja koja će se realizovati tokom aprila/maja 2021. godine.


Davutoglu: Sirijac izveo napad u Ankari, devet osoba uhapšeno\n18. februar/veljača, 2016.\nTurski premijer Ahmet Davutoglu potvrdio je medijske navode da je za eksploziju u Ankari odgovoran Sirijac, dodajući da je devet osoba uhapšeno zbog povezanosti s napadom u kojem je ubijeno najmanje 28 osoba.\nDavutoglu je rekao da su kurdski pobunjenici saradjivali sa Sirijcem u sprovodjenju napada. "Napad su sproveli Radnička partija Kurdistana (PKK) i osoba koja se iz Sirije ušunjala u Tursku", kazao je premijer Turske.\nProvladin list "Jeni Šafak" prethodno je preneo da je jedan Sirijac u sredu detonirao automobil bombu u napadu na konvoj vojnih vozila koja su prevozila zaposlene u vojsci,navodeći da je identifikovan na osnovu otisaka prstiju.\nEksplozija se dogodila u sredu uveče u Ankari, u blizini parlamenta i sedišta oružanih snaga. Za sada niko nije preuzeo odgovornost za napad.


Ulje od semenki lana možete da koristite kao dodatak ishrani, recimo uz salate, ili uzimate po jednu kašičicu svako jutro. Važno je da koristite samo termički neobrađeno ulje, jer izlaganjem visokoj temperaturi gubi lekovita svojstva. Ovo ulje vrlo brzo užegne, pa je preporučljivo da se potroši u roku od šest nedelja nakon otvaranja.\nUkoliko imate upalu bešike ili probleme s nastankom žučnog kamena, laneno ulje može da vam pomogne. Lan deluje na kompletan digestivni trakt i metabolizam, i pojačava imunitet. Žene koje imaju bolne menstruacije ili pate od depresije, trebalo bi redovno da konzumiraju lan, a kosa, koža i nokti izgledaju zdravije uz konzumiranje lanenog ulja.


EY nagrada za preduzetnika godine najavljena za 27. februar - GRENEF\nEY nagrada za preduzetnika godine najavljena za 27. februar\nRevizorsko – konsultantska kompanija EY i ove godine, osmi put, dodeljuje prestižno priznanje EY Preduzetnik godineTM najuspešnijem preduzetniku na teritoriji Srbije. U konkurenciji za nagradu EY preduzetnik godineTM takmiči se 30 preduzetnika koji stoje ispred 24 kompanije, iz 14 gradova Srbije. Pomenuti kandidati zapošljavaju više od 1.000 ljudi i u prošloj godini ostvarili su poslovne prihode od preko 12 milijardi dinara.\nNa jučerašnjoj konferenciji za medije, Revizorsko-konsultantska kompanija EY najavila je osmi po redu izbor za EY Preduzetnika godine™. Program u Srbiji postoji od 2012. godine, a za ovih osam godina u takmičenju je učestvovalo više 200 kompanija koje su samo u prethodnoj godini zaposlili 21.000 ljudi, a ostvarili poslovni prihod od čak 190 milijardi dinara.\nPodršku programu kao i do sada pružaju Ministarstvo privrede Republike Srbije, Radio Televizija Srbije, magazin Biznis & Finansije i poslovni portal eKapija.\nSvečano proglašenje nacionalnog pobednika najavljeno je za 27. februar u hotelu Hyatt Regency u Beogradu, a naš predstavnik/pobednik će konkurisati za priznanje EY Svetski Preduzetnik godine™ i prisustvovati svečanoj ceremoniji u Monte Karlu u junu ove godine. Više informacija o ovogodišnjim kandidatima programa EY Preduzetnik godine™ možete dobiti na LINKU.\nEY je globalni lider u revizorskim i poreskim uslugama, podršci pri poslovnim transakcijama i poslovnom savetovanju. Odnosi se na globalnu organizaciju firmi članica Ernst & Young Global Limited, od kojih svaka predstavlja odvojeno pravno lice. Ernst & Young Global Limited je firma registrovana u Ujedinjenom Kraljevstvu, koja ne pruža usluge klijentima.\nProgram EY Preduzetnik godineTM\nEY Preduzetnik godineTM je najprestižnija svetska nagrada za dostignuća u preduzetničkom biznisu, a ovaj globalni program se razlikuje po tome što promoviše preduzetnički duh i inicijativu i odaje priznanje ljudima koji su postigli uspeh svojom vizijom, liderstvom i inovativnošću. Kao prva i jedina globalna nagrada ovog tipa, EY Preduzetnik godineTM sprovodi se na regionalnom, nacionalnom i globalnom nivou u gotovo 60 zemalja.


Više od 800 policajca krenulo u pohod na selo Lazaret\nDodatne snage policije upućene su u Lazaret juče, dan pošto su osumnjičeni za uzgajanje marihuane tokom racije napali policajce bombama i vatrom iz minobacača i mitraljeza.\nPolicija je ranije navela da je uhapšeno šest osoba zbog učešća u sukobima i zbog napada na jednu televizijsku ekipu.\nNa policiju ispaljivali vatru iz minobacača\nLazaret, u kojem živi oko 2.200 ljudi, najveći je centar za proizvodnju kanabisa. Veruje se da bande iz Lazareta godišnje proizvedu 900 tona kanabisa, vrednog 4,5 milijardi evra, što je iznos koji odgovara polovini bruto društvenog proizvoda ove zemlje.\nProteklih nedelja albanske vlasti pokrenule su sveobuhvatnu operaciju u cilju iskorenjivanja proizvodnje kanabisa.\nZaplenjeno oko 10 tona marihuane\nKako je saopšteno, policija je u ponedeljak preuzela kontrolu nad Lazaretom posle razmene vatre sa gotovo 30 naoružanih muškaraca koji su se sakrili u četvorospratnoj zgradi.\nPrema rečima portparola policije Laure Totraku, kriminalci su iz sela pobegli u okolne planine. Uprkos tome, i tri sata kasnije, u selu se mogla čuti sporadična pucnjava.\nSelo Lazaret naziva se kraljevstvom marihuane\nMinistar unutrašnjih poslova Albanije Saimir Tahiri tražio je od kriminalaca da odbace oružje i da se predaju. Policija je uništila oko 10.000 zasađenih biljaka kanabisa i još 1.000 sadnica.\nOsim toga, našli su šest spaljene buradi, za koju pretpostavljaju da su služila za čuvanje droge.\nObračun je ušao u treći dan\nDrugog dana operacije, u utorak, policijske snage su dobile pojačanje. Oko 800 specijalaca zaplenilo je “značajne količine” marihuane i municije, kao i aparaturu za proizvodnju droge.\nSve do pre deset godina u Lazaretu su se bavili “običnom” poljoprivredom, ali danas je selo na jugu Albanije najveći ilegalni proizvođač marihuane u Evropi i ubira milijarde evra godišnje od biljaka koje se javno gaje na poljima i u privatnim baštama.


Početna / Vesti / Adrani: Nova škola za bolje rezultate\nStatistika kaže da se u novom ambijentu deca bolje osećaju i bolje uče, rekao je ministar Šarčević i naglasio da veruje da će uskoro biti rešen i problem fiskulturne sale. Zgrada škole u Adranima datira iz 19. veka. Škola je sanacijom osim na funkcionalnosti dobila i 200 kvadratnih metara nove površine, napravljeni su novi toaleti za učenike i nastavnike, nove kancelarije i učionica.\nVrednost objekata koji su u nekoj fazi realizacije je veća od četiri milijarde dinara, a ukupna vrednost programa je veća od 10 milijardi dinara, rekao je direktor Kancelarije za upravljanje javnim ulaganjima Marko Blagojević. On je istakao da će se posao nastaviti sve dok ne bude obnovljena svaka škola, vrtić, ambulanta i dom zdravlja, kojima je potrebna obnova. Blagojević je rekao da je do sada u Kraljevu uloženo skoro 300 miliona dinara i to u obnovu škole u Adranima ali i u izgradnju 10 mostova, sanaciju dva klizišta, uređenje vodotokova, sanaciju vodovodne mreže u Sirči i Adranima, i naglasio da je veliki posao tek pred nama jer će se nastaviti ulaganja u ovaj grad.


I Haradinaj najavio mogućnost odlaganja samita u Parizu | Insajder\nI Haradinaj najavio mogućnost odlaganja samita u Parizu\nOdržavanje sastanka zvaničnika Beograda i Prištine u Parizu sve češće se dovodi u pitanje, a danas je mogućnost da sastanak ne bude održan nagovestio i premijer Kosova Ramuš Haradinaj. Prethodno je uverenje da sastanka neće biti izneo i predsednik Srbije Aleksandar Vučić.\nHaradinaj je danas izjavio da postoji mogućnost odlaganja samita u Parizu koji je zakazan za 1. jul, a na kom bi trebalo da se sastanu najviši predstavnici Kosova i Srbije sa predsednikom Francuske Emanuelom Makronom i nemačkom kancelarkom Angelom Merkel.\n"Ako pripreme idu dobro, samit će se sigurno održati, ali, ako pripreme ne budu završene može se desiti da bude odložen ", rekao je Haradinaj na konferenciji za novinare.\nO mogućnosti da do samita ne dođe danas je govorio i predsednik Srbije Aleksandar Vučić koji je danas izjavio da sa „99 odsto sigurnosti može da kaže da neće biti sastanka u Parizu“.\nPredsednik Srbije je izjavio da Albanci zapravo dijalog ne žele, “već žele da svim u potpunosti upravljaju Amerikanci i niko više”.\nSamit zvaničnika Beograda i Prištine u Parizu zakazan je krajem aprila, na sastanku u Berlinu na kojem su čelnici Nemačke i Francuske pokušali da pokrenu dijalog koji je u potpunosti prekinut nakon što je Priština uvela takse od 100 odsto na srpsku robu.


REORGANIZACIJOM RADA GINEKOLOGIJE DO SMANJENJA GUŽVE - Dom zdravlja "Dr Boško Vrebalov" Zrenjanin\nHome » REORGANIZACIJOM RADA GINEKOLOGIJE DO SMANJENJA GUŽVE\nPo novom sistemu zakazivanja, svi pregledi, osim hitnih stanja, se zakazuju od desetog u tekućem mesecu za naredni mesec, kod svog izabranog ginekologa, dok se termini za zakazivanje ne popune. Dijagnostičke preglede (ultrazuk, kolposkopiju, Papanikolau bris) žene više neće moći same sebi da zakazuju bez perdhodno obavljenog ginekoloskog pregleda. Dijagnostički pregledi (prvi i kontrolni) se zakazuju isključivo na osnovu indikacija i stručnog mišljena od strane izabranog ginekologa. Pojednostavljenim sistemom zakazivanja i uniformnim planom rada lekara očekuju se manje gužve u čekaonici i bolja i brža dostupnost izabranih ginekologa pacijentima.\nSlužba za zaštitu žena Doma zdravlja “dr Boško Vrebalov” Zrenjanin počela je sa primenom novog sistema rada i zakazivanja pregleda od 1. avgusta 2017. godine. Do sada su svi zaposleni lekari u ovoj službi sami sebi organizovali plan rada, sistem zakazivanja i broj pregleda te je bilo velikih razlika u broju obavljenih pregleda, slobodnih termina za zakazivanje, kao i konfuzije oko zakazivanja. Sada svi lekari od načelnika službe dobijaju mesečni plan rada za unos u IZIS čime je postignuta uniformnost rada lekara, broja termina i satnice za zakazivanje. “Svi lekari imaju iste uslove zakazivanja i prosečno isti broj termina za prve ginekološke preglede, kontrole, skrininge i dijagnostičke metode čime će se smanjiti velike razlike u broju pregledanih pacijenata među ginekolozima. Broj termina za određenu vrstu pregleda, podložan je promeni što zavisi od broja opredeljenih pacijenata kao i strukture pruženih zdravstvenih usluga”, naveo je načelnik Službe za zaštitu žena, dr Dragan Ilić.\nSvi pacijenti zakazuju preglede od desetog u tekućem mesecu, za naredni mesec dokle god se termini ne popune. Dijagnostičke preglede (ultrazvuk, kolposkopija, citologija) žene više neće moći da zakazuju na svoj lični zahtev već isključivo na predlog lekara nakon urađenog osnovnog ginekološkog pregleda. “Zamolio bih pacijentkinje koje dolaze na preglede, da ne kasne, jer tako gube svoj termin. Potrebno je doći dvadesetak minuta ranije pre zakazanog termina. U trenutnoj organizaciji posla na ginekologiji nemamo sestru koja radi iskljucivo za šalterom, već sve sestre rade u timovima sa lekarima, zato je potrebno da pacijentkinja dodje pre zakazanog termina za pregled kako bi sestra imala dovoljno vremena da pronađe karton, obavi trijažu i pripremi je za pregled kod izabranog ginekologa”, apeluje dr Ilić.\nCilj nam je da nova organizacija rada dovede do smanjenja gužvi u čekaonici, čekanja na pregled, lakšeg zakazivanja i više slobodnih termina za zakazivanje kod izabranog ginekologa.\nДопунска дијагностика која се спроводи при откривању патолошког налаза ПАП-а бриса грлића материце је : Колпоскопија Узимање гинеколошких микробиолошких брисева Биопсија и […]\nNEŽNIM DODIROM DO BOLJE POVEZANOSTI\nNEŽNIM DODIROM DO BOLJE POVEZANOSTI Patronažna služba Doma zdravlja “Dr Boško Vrebalov” Zrenjanin počela je sa realizacijom nove usluge, a reč je […]\nPrevious post UPOZORENJE O UTICAJU VANREDNE/OPASNE POJAVE\nNext post OBEZBEDITE DETETU ZDRAV POČETAK ŽIVOTA


Pomoć za najsiromašnije stanovnike Medveđe - Televizija Leskovac\nIz budžeta Opštine Medveđa izdvojeno je 900 000 dinara za pomoć najugroženijim stanovnicima, u vidu paketa sa osnovnim životnim namirnicama i sredstvima za higijenu.\nRoba će, kako navode u lokalnoj samoupravi, biti distribuirana u što kraćem roku krajnjim korisnicima.\n„Važno je da kao društvo pokažemo solidarnost sa svojim komšijama, meštanima i svima kojima je pomoć potrebna. Time ćemo pomoći najsiromašnijim i najugroženijim stanovnicima Medveđe da lakše prevaziđu ovu situaciju – rekao je Goran Ivanović, zamenik predsednika opštine Medveđa.\nOsim toga, opštinski Štab za vanredne situacije, budžetskim sredstvima kupio je zaštitne maske i drugu opremu sa zaposlene u javnim ustanovama i preduzećima, navedeno je u saopštenju za javnost Opštine Medveđa.\nTags: korona, koronavirus, Medveđa, pomoć


Odžaci – baština na dlanu | Nauči.rs\nOdžaci – baština na dlanu\nPromocija se održava 20. februara u 19h, u Kulturnoj stanici „Svilara“ - Đorđa Rajkovića 6b u Novom Sadu.\nKnjiga „Odžaci – baština na dlanu“, rezultat je višegodišnjeg istraživačkog rada na polјu otkrivanja prirodnog i nepokretnog materijalnog kulturnog nasleđa Odžaka i okoline. Publikacija na 120 strana sadrži 317 fotografija, snimlјenih u periodu od 2003. do 2019. godine, kao i propratni tekst koji je u funkciji njihove interpretacije.\nU dva velika poglavlja predstavljena je prvo kulturna baština Odžaka, a zatim i prirodne vrednosti UNESCO Rezervata biosfere „Bačko Podunavlјe“, tačnije u onog dela koji se prostire na području opštine Odžaci. U prvom poglavlju autor se bavi nasleđem Odžaka, elementima urbanizma koji su prepoznatljivi za mesto, sakralnim objektima, tipovima starih kuća i detaljima njihovih fasada, kućama znamenitih građanskih porodica pre Drugog svetskog rata, kao i industrijskim nasleđem stare fabrike za preradu kudelјnog vlakna koja je obeležila istoriju Odžaka. U drugom poglavlju se ističe koliko je priroda Podunavlјa, na prostoru opštine Odžaci, vredna i značajna i pored toga što nije zaštićena i toliko poznata kao u nekim drugim delovima Vojvodine. Pored Dunava, centralno mesto u analizama pripada i prostranstvu slatina (Karavukovo-Srpski Miletić-Bogojevo), koje su od skoro poznate i pod imenom „Srednja Mostonga“, pošto se „naslanjaju“ na kanalisani tok reke Mostonge. Ovaj prostor je važan centar biodiverziteta sa brojnim predstavnicima zaštićenih vrsta, od kojih je autor neke dokumentovao svojim fotografijama i kraćim opisima.\nKnjiga „Odžaci – baština na dlanu“ nije sama po sebi cilj, već šalje jasnu poruku o neophodnosti boljeg poznavanja i razumevanja lokalnog nasleđa, kao i o neophodnosti bolje zaštite svih prirodnih i kulturnih vrednosti Odžaka i okoline.\nAutor Vladimir Stojanović je redovni profesor sa Departmana za geografiju, turizam i hotelijerstvo, novosadskog PMF-a.\nTagged dešavanja, najave, novi sad, pmf, promocija\n← Društvo tolerancije i odgovornosti\nSrpska štampa →


Srbija raskinula ugovore sa 60 investitora › Made-in-Germany.rs\nOd ukupno potpisana 273 ugovora sa investitorima, država je raskinula ugovore sa njih 60 zbog nepoštovanja postavljenih uslova, a u postupku provere ispunjenja investitcionih programa i dogovorenog broja novozaposlenih radnika, nalazi se još 70 kompanija.\n– Rezultate tih kontrola očekujemo veoma brzo. Važno je da svi koji se prijavljuju za podsticaje ne shvate da je to poklon od države. Država daje podršku kompaniji da se razvija i da ide dalje. Svakako da je rizik na kompaniji, menadžmentu i zaposlenima – rekao je ministar privrede Željko Sertić.\nKako je najavio Sertić, novim zakonom o ulaganjima potpuno će biti izjednačeni strani i domaći investitori. On je napomenuo da je i ranije postojala mogućnost i praksa da i domaće kompanije dobiju sredstva, kao i da ih je određeni broj njih i dobio. Međutim, problem je u garanciji, jer za sredstva koja se dobijaju iz budžeta mora postojati garancija preduzeća, prenosi agencija „Tanjug“.\n– Kompanija mora biti kvalitetno finansijski sposobna za davanje određenih vrsta garancija. Te garancije su najčešće bankarske, gde banke garantuju da u slučaju kršenja ugovora između vlade i investitora iz bilo kog razloga, vlada može da ih naplati. Sa druge strane, za mala preduzeća prave se druge vrste podrške koje će biti primerene njihovoj snazi, gde će moći da računaju ne samo na bankarska sredstva po visokim kamatama – objasnio je Sertić.\nOn je takođe naglasio važnost reaktivacije Fonda za razvoj u prošloj godini, preko kojeg je do sada u privredu plasirano više od 26 milijardi dinara. Pri tom je istakao da ni jedan takav kredit nije dobijen “preko veze”, političkog, prijateljskog, familijarnog ili bilo kog poznanstva. Po njegovim rečima, svaka kompanija koja je dobila sredstva iz Fonda imala je svoj biznis plan, sredstva obezbeđenja, vrlo jasan plan investicija i pravaca razvoja.\nOd MiG na 22/05/2015 / Finansije, Investicije, Tržište rada / Ostavite komentar


Evropi treba 300 milijardi eura ako želi superbrzu 5G mrežu – Bankar.me\nMarch 25, 2021 EVROPA, M:TEL (komunikacije), SVE VIJESTI Leave a comment\nStudija, koju je naručila grupa za lobiranje u telekomunikacijama ETNO, stiže u vrijeme kad Evropska unija polaže nade da će je 5G izvući iz recesije izazvane pandemijom kovid-19 i da će joj omogućiti da preuzme vodeću ulogu u oblasi Interneta stvari, odnosno uređaja povezanih na mrežu, prenosi Rojters.\n„Potrebno je 150 milijardi eura da se u Evropi ostvari potpun 5G scenario, dok je dodatnih 150 milijardi eura potrebno da se završila nadogradnja fiksne infrastrukture za gigabitne brzine“, navodi se u izvještaju.\nTelekomunikacioni operateri su razočarani i zbog kašnjenja tendera za 5G spektar, odnosno za dodjelu frekvencija, zbog preusmjeravanja fokusa država članica na pandemiju.\nU studiji se predlaže nekoliko mjera koje bi vlade i regulatori mogli da primijene za jačanje telekomunikacione industrije.\n„Jedan od tih koraka je prihvatanje novih modela vlasništva, uključujući svojevoljno dijeljenje infrastrukture, što može da ubrza uvođenje mreže, da smanji ukupan uticaj na životnu sredinu i poveća transfer znanja među partnerima“, navodi se u izvještaju.\nUblažavanje pravila kako bi se omogućilo pružaocima telekomunikacionih usluga da sarađuju i koinvestiraju, ili odvajanje izgradnje infrastrukture od djelatnosti pružanja telekomunikacionih usluga preduzeća, takođe su neki od predloga iznijetih u studiji.\nPOJMOVI5g 5G Evropa 5G mreža\nPrevious Bankarski giganti “napuštaju” proizvođače fosilnihi goriva\nSljedeći Mlađi od 25 i stariji od 75 godina najosetljiviji na sajber prevare


Cvijić: Cilj hapšenja Obradovića je bio da se ostali radnici u Krušiku zastraše i da ubuduće ćute - Dijalog.net\nNaslovna Borba protiv korupcije Cvijić: Cilj hapšenja Obradovića je bio da se ostali radnici u Krušiku zastraše i da ubuduće ćute\nBeograd, 21. oktobar 2019. – Glavni urednik portala Pištaljka Vladimir Radomirović očekuje da Tužilaštvo, sudovi, predsednik države i premijerka podrže uzbunjivače i istragu o malverzacijama u Krušiku, ali novinar nedeljnika NIN Vuk Cvijić ne očekuje i ostavku ministra Nebojše Stefanovića, čiji je otac navodno umešan u trgovinu oružjem po povlašćenim cenama.\nIza ministra je već mnogo afera koje se ne ispituju čak ni formalno, makar da se se građanima “zamažu oči“, izjavio je Cvijić u serijalu Kvaka 23 Novinske agencije FoNet.\n“To je kao neka srpska verzija Kafkinog Jozefa K, da ga odvedu neprimetno i da čovek nestane, ne bukvalno, ali da ga “pojede mehanizam države“, rekao je Cvijić novinarki Tamari Skrozza.\nKako obrazlaže, “NIN je u četvrtak objavio tekst o njegovom hapšenju, a advokat ga tokom posete u petak nije obavestio o tome“. “On nije ni znao da su protesti počeli u nedelju, niti da se održavaju. Tek ga je porodica obavestila“, napominje Cvijić. Činjenicu da je Obradović proveo 20 dana u pritvoru, a da niko za to nije znao, Radomirović objašnjava i stanjem u lokalnim medijima.\n“Onda bismo tim tragom mogli da dođemo do informacija o kome se radi, i ranije bismo znali šta se dešava“, izjavio je urednik Pištaljke za FoNet.\nOn podseća da je Krušik jaka firma u svojoj sredini, i da kao takva sigurno može da utiče na izveštavanje novinara. Radomirović naglašava da je Obradović poštovao sve odredbe Zakona o zaštiti uzbunjivača i da je sve uradio savesno.\nPrema njegovom stavu, “važno je da se reaguje što pre na prijave, pa i na ono što je objavljeno u medijima, kako bi se zaustavila odmazda, time što će oni koji su odgovorni za zloupotrebe biti kažnjeni, i neće više moći da se svete uzbunjivačima“. Radomirović podseća da je Pištaljka imala slučajeve u kojima su sudovi rešavali u roku od dva dana i vraćali uzbunjivače na radna mesta s kojih su bili premešteni ili otpušteni.\nOznakeAleksandar ObradovićmedijiVuk Cvijić\nPrethodno Projekcija plesnog videa “Pogled” i razgovor o socijalnoj funkciji umetnosti na festivalu KONDENZ\nSledeće Šabić: Tužilaštvo bi moralo da proveri informacije koje je izneo radnik Krušika\nTop Tags OCD Društvo konkurs Civilno društvo Evropska komisija Vlada Republike Srbije Srbija i Evropska unija mediji mladi evropske integracije lokalna samouprava ljudska prava vladavina prava istraživanje Evropska unija


ZAVRŠNI MASTERS - :: Forumi Tvorca Grada ::\nПорукаод ignja » 06 Нов 2012, 08:58\nĐoković siguran protiv Conge\nNovak Đoković dobro je počeo završni Masters sezone u Londonu pobedom nad Žo-Vilfredom Congom, a i on je istakao važnost pobede na otvaranju turnira.\nSrpski teniser Novak Đoković pobedio je Francuza Žoa Vilfreda Congu sa 2:0 (7:6, 6:3) u prvom kolu završnog Masters turnira u Londonu.\nПорукаод ignja » 06 Нов 2012, 17:54\nFederer rutinski sa Jankom\nSrpski teniser Janko Tipsarević izgubio je od Švajcarca Rodžera Federera 6:3, 6:2, u prvom meču grupe B završnog Mastersa u Londonu.\nПорукаод ignja » 07 Нов 2012, 18:35\nNovi preokret i nova pobeda Novaka\nNajbolji teniser sveta Novak Đoković zabeležio je drugu pobedu na završnom Mastersu u Londonu.\nĐoković je ponovo slavio posle preokreta, a bolji je bio od Endija Marija u tri seta, sa 4:6, 6:3 i 7:5, te dobio deseti od njihovih 17 duela.\nĐoković je tako skoro osigurao prvo mesto u grupi A, a pokušaće da ga potvrdi u petak kada će igrati protiv Tomaša Berdiha. Drugi srpski predstavnik u Londonu Janko Tipsarević u četvrtak igra protiv Huana Martina del Potra.\nПорукаод ignja » 08 Нов 2012, 23:28\nJanko preslab za Del Potra\nSrpski teniser Janko Tipsarević izgubio meč drugog kola grupe B zavšnog Mastersa od Huana Martina Del Potra da 6:0, 6:4.\nПорукаод ignja » 09 Нов 2012, 17:51\nPobeda Đokovića za prvo mesto grupe\nPrvi teniser sveta Novak Đoković pobedio je Čeha Tomaša Berdiha sa 2:0 (6:2, 7:6) i tako obezebdio polufinale Mastersa u Londonu.\nĐokoviću je bio dovoljan jedan set da bi se plasirao u polufinale, dok je Čehu bila neophodna pobeda bez izgubljenog seta, kako bi prošao grupnu fazu takmičenja.\nU drugom meču se od 20.45h sastaju Britanac Endi Mari i Francuz Žo-Vilfred Conga. Mariju je takođe dovoljan jedan set za polufinale, dok Conga mora da pobedi sa 2:0.\nПорукаод ignja » 10 Нов 2012, 22:49\nTipsarević bez pobede u Londonu\nJanko Tipsarević bez pobede je završio učešće na završnom Mastersu u Londonu, pošto je u trećem kolu B grupe izgubio od Davida Ferera sa 4:6, 6:3, 6:1.\nPre meča znalo se da nijedan od aktera ne može da prođe u polufinale, ali rezultat njihovog meča određivao je pozicije u grupi B. Posle trijumfa Španca, u nedelju ćete na TV B92 gledati duele Đoković – Del Potro i Federer – Mari.\nПорукаод ignja » 11 Нов 2012, 17:58\nTo je sedmi Novakov trijumf nad Del Potrom u devet mečeva, a treći uzastopni od poraza na Olimpijskim igrama u Londonu.\nĐoković će u finalu igrati sa boljim iz duela Rodžer Federer – Endi Mari\nПорукаод ignja » 12 Нов 2012, 23:55\nKralj Novak osvojio London!\nNajbolji teniser sveta Novak Đoković završio je sezonu na najbolji mogući način, titulom na završnom Mastersu u Londonu!\nПорукаод Mustra » 04 Нов 2013, 17:17\nOsam najboljih tenisera ove sezone će se tokom osam dana boriti za prestižni trofej i 1500 poena, koliko će dobiti neporaženi šampion. Nakon 15 odigranih turnira u 2013. godini Novak je zauzeo drugu poziciju na ATP trci, tako da je postavljen za drugog nosioca u Londonu.Po dva najbolje plasirana tenisera iz svake grupe unakrsno će se sastati u polufinalu. Svaka pobeda u okviru takmičenja po grupama nosi 200 bodova, pobeda u polufinalu donosi 400 bodova, a trijumf u finalu vredi dodatnih 500 bodova. Na prošlogodišnjem završnom turniru Novak je osvojio drugi Masters kup trofej sa maksimalnih pet pobeda, tako da će braniti 1500 ATP poena.\nI da se podsetimo, U finalu bio bolji od Rodžera Federera rezultatom 7:6 (8:6), 7:5. Pre toga je savladao Žoa-Vilfrida Congu, Endija Mareja, Tomaša Berdiha i Huana Martina del Potra\n3. David Ferer (Španija)\n5. Tomaš Berdih (Češka)\n7. Stanislas Vavrinka (Švajcarska)\n4. Huan Martin del Potro (Argentina)\n6. Rodžer Federer (Švajcarska)\n8. Rišar Gaske (Francuska)\nПорукаод ignja » 06 Нов 2013, 00:00\nNovak pobedom počeo odbranu titule\nSrpski teniser Novak Đoković trijumfalno je započeo odbranu titule na završnom Mastersu u Londonu, pobedom u prvom kolu grupe B nad Rodžerom Federerom.\nĐoković je u duelu koji ste imali prilike da u direktnom prenosu gledate na televiziji B92, slavio u tri seta 6:4, 6:7, 6:1, posle dva sata i 25 minuta igre.\nOvo je Novaku i Federeru bio 31. međusobni meč, a najbolji srpski teniser je sada prišao na samo pobedu zaostatka - 16:15.\nPosebno impresivna je statistika od početka 2011. godine - u 'O2' areni Đoković je došao do devete pobede od poslednjih 12 mečeva sa Federerom.\nSrpski teniser i dalje ima šanse da godinu završi na prvom mestu, ali su one dodatno umanjene pobedom Rafaela Nadala nad Davidom Fererom (6:3, 6:2). Nadal je posle tog meča izjavio da je igrao bolje nego u Parizu.\nZavršni Masters u Londonu počeo je u ponedeljak, a pobede su na otvaranju zabeležili Stanislas Vavrinka i Huan Martin del Potro.\nU sredu se nastavlja takmičenje, od 15 časova sastaju se Nadal i Vavrinka, dok od 21 igraju Ferer i Berdih.\nПорукаод ignja » 07 Нов 2013, 23:18\nПорукаод ignja » 10 Нов 2013, 00:19\nNovak nastavio seriju, pao i Gaske\nNovak Đoković ostvario je i treću pobedu na završnom Mastersu u Londonu, pošto je u poslednjem kolu grupe B bio bolji od Rišara Gaskea 7:6 (7-5), 4:6, 6:3.\nNovak nije igrao na svom maksimumu, imao je pad u drugom setu, ali je ipak došao do 20. pobede u nizu i novih 200 ATP bodova.\nMeč je trajao dva sata i devet minuta i nije bio baš visokog kvaliteta, što nam govori činjenica da su obojica završili u minusu kada je reč o odnosu vinera i neiznuđenih grešaka – Đoković 30-45, Gaske 27-33.\nU polufinalu u nedelju od 15 sati sastaju se Rodžer Federer i Rafael Nadal, a od 21 čas igraju Đoković i Vavrinka, uz prenose na TV B92.\nПорукаод ignja » 10 Нов 2013, 23:03\nĐoković dominantno do finala\nSrpski teniser Novak Đoković plasirao se u finale završnog Mastersa u Londonu, sigurnom pobedom na Švajcarcem Stanislasom Vavrinkom, rezultatom 6:3, 6:3.\nĐoković će se u finalu sastati sa Špancem Rafaelom Nadalom, koji je u dva seta bio bolji od Rodžera Federera (7:5, 6:3).\nĐokoviću i Vavrinki ovo je bio 17 međusobni duel, a srpski teniser je poveo sa 15:2 u pobedama.\nNovak je odigrao odličan meč, a osim rezultata i relativno brze pobede (sat i 26 minuta), može radovati i odlična igra. Naš najbolji igrač delovao je odlučno na terenu, dobro se kretao i zasluženo slavio.Ukupno je napravio četiri brejka, a pretrpeo samo jedan.\nFinale je na programu u ponedeljak od 21 čas, uz direktan prenos na televiziji B92.\nПорукаод ignja » 11 Нов 2013, 23:52\nNovak nezaustavljiv, novi trofej!\nNovak Đoković pobedio je Rafaela Nadala sa 6:3, 6:4 u finalu završnog Mastersa u Londonu i tako je treći put u karijeri osvojio tu titulu (2008, 2012)\nTo je bio 22. uzastopni trijumf za Đokovića, a Nadala je savladao 17. put u 39 međusobnih okršaja.\nNovak je u Londonu osvojio 41. titulu u karijeri, a sedmu ove godine, posle Australijan opena, Dubaija, Monte Karla, Pekinga, Šangaja i Pariza.\nĐoković je postao prvi čovek od Ilije Nastasea koji je dobio svoja prva tri finala na Mastersu, a Rumunu je to pošlo za rukom u periodu od 1971. do 1973. godine.\nMeč nije bio naročito visokog kvaliteta za standard koji su nametnuli Đoković i Nadal, ali ovako vrednoj pobedi ne gleda se u zube. Novak je meč završio sa 19 vinera i 21 greškom, a Nadal je upisao devet direktnih poena i 23 neiznuđene greške.\nПорукаод ignja » 10 Нов 2014, 23:33\nBrutalni Novak korak bliže broju 1\nNajbolji teniser sveta Novak Đoković furiozno je započeo završni Masters u Londonu, pošto je deklasirao Marina Čilića sa 6:1, 6:1 za samo 57 minuta.\nTo je najkraći meč u istoriji Mastersa u Londonu i 11. Đokovićeva pobeda u isto toliko mečeva sa hrvatskim teniserom, uključujući i četiri ove sezone.\nU drugoj rundi Novak će igrati sa Vavrinkom, a Čilić sa Berdihom.\nSrpski teniser je meč završio sa 13 vinera i 12 neiznuđenih grešaka, dok je indisponirani Čilić imao 6 direktnih poena i 22 greške.\nU oba seta Đoković je bio superioran, nikakve neizvesnosti nije bilo, ali lepi potezi nisu izostali – u petom gemu prvog seta Novak je odigrao dva spektakularna udarca.\nĐoković u Londonu želi da postane tek peti teniser u istoriji koji je četiri ili više puta osvajao završni turnir, a pobede u naredna dva meča i teoretski mu garantuju prvo mesto na kraju godine.\nU prvom meču grupe Vavrinka je razbio Berdiha 6:1, 6:1.


166 godina Narodne biblioteke "Dositej Novaković"\nSvečanom akademijom, zaposleni u Narodnoj biblioteci „Dositej Novaković“ obeležiće, u sredu 31. oktobra, 166 godina postojanja i rada ove ustanove. Akademija će biti održana na dečijem odeljenju sa početkom u 12 časova.\nOdržana tribina „Traktor na putu – bezbedan i uočljiv“\nObjavljeno 26 oktobar 2012\nNegotin prvi grad u kome je održano predavanje u cilju povećanja bezbednosti vozača traktora. - Kampanja će trajati do kraja decembra, a biće obuhvaćeno više gradova u Srbiji.\nOpširnije: Održana tribina „Traktor na putu – bezbedan i uočljiv“\nKancelarija za lokalni ekonomski i ruralni razvoj opštine Negotin, na zahtev preduzetnika opštine Negotin organizovala je osnovnu obuku iz oblasti zaštite od požara za sve zainteresovane. Obuci je prisustvovalo 8 zaposlenih koji će od Vatrogasnog saveza Negotin dobiti sertifikate koje su po zakonskoj regulativi u obavezi da poseduju. Sertifikati potvrđuju njihova osnovna znanja iz ove oblasti.\nOpširnije: Obuka iz oblasti zaštite od požara\nAmbasador Rumunije u poseti Negotinu\nDaniel Banu, Ambasador Rumunije u Srbiji, Julian Nitu generalni konzul Konzulata Rumunije u Zaječaru i Raul Trutescu, drugi sekretar Ambasade Rumunije tokom nezvanične posete Negotinu sastali su se sa mr Milanom Urukovićem, predsednikom opštine Negotin i zamenikom predsednika Dragoljubom Đorđevićem. Gostima iz Rumunije bila je ovo prilika da sa novim opštinskim rukovodstvom dogovore nastavak uspešne dugogodišnje saradnje opštine Negotin i Rumunije.\nDan Doma kulture „Stevan Mokranjac“ u Negotinu\nObeležen sedamnaesti rođendan Doma kulture "Stevan Mokranjac" u Negotinu. - Održan Osmi dečiji filmski festival u okviru nedelje obeležavanja dana ove ustanove.\nOpširnije: Dan Doma kulture „Stevan Mokranjac“ u Negotinu\nPrezentacija projekta „Dunavski biser“\nPrvog dana 7. međunarodnog sajma „InvestExpo“ u Novom Sadu, na štandu Privredne komore Srbije priređena je prezentacija projekta sportsko-turističkog centra „Dunavski biser“. Atraktivno rešenje uređenja priobalja Dunava kod Mihajlovca zainteresovanim domaćim i inostranim investitorima predstavio je arhitekta Milan Raonić, autor programsko-konceptualnog rešenja. Prezentaciji su prisustvovali mr Milan Uruković, predsednik opštine Negotin i predstavnici KLERR opštine Negotin. Propagandni materijal projekta „Dunavski biser“ bio je izložen na štandu Privredne komore Srbije tokom sva tri dana održavanja sajma.\nOpširnije: Prezentacija projekta „Dunavski biser“\nStrana 183 od 198


Poslednja ničija teritorija - Domino magazin\nflickr: Ray Morris\nPoslednja ničija teritorija\nOko će se voditi sledeći rat?\nSeverni pol i polarne regije su posledni deo naše planete koji se i dalje može nazvati ničijim.\nIpak, uz brzo topljenje lednika, Arktički okean i Severno ledeno more bogato vrednim mineralima i prirodnim izvorima svake godine postaju sve dostupniji ali i zanimljiviji zemljama.\nArktik, uključujući i Severozapadni prolaz između Atlantika i Pacifika među poslednjim je regionima Zemlje koji su velikim delom neistraženi. Ali, kako se prolazi otvaraju i klimatski uslovi menjaju, u Arktiku mnogi vide priliku za iskorišćavanje prirodnih resursa. Zanimljivo da je nedavno ruski tanker prvi put prošao severnom arktičkom rutom bez pratnje ledolomca, što nesumnjivo ukazuje da se uslovi menjaju.\nPodručje Arktika obuhvata oko 20 miliona kvadratnih kilometara zaleđenog mora i zemlje. Za razliku od Antarktika, većina Arktika je pod nacionalnom jurisdikcijom zemalja: Kanade, Norveške, Danske, SAD i Rusije. Sve one se pomorskim putem graniče sa Arktikom i polažu pravo na određene delove teritorije.\nGeološko istraživanje sprovedeno 2008. godine pokazalo je kako se unutar Arktičkog kruga nalaze velike količine neistraženog gasa i nafte čija bi potencijalna vrednost mogla premašiti milijarde dolara. Američki predsednik Donald Trump je ove godine potpisao izvršnu uredbu kojom je ukinuo Obamine restrikcije o bušenju nafte na Arktiku.\nIstovremeno, Rusija konstantno povećava svoju vojnu prisutnost u regionu.\nSve je to izazvalo zabrinutost konzervatora prirode i industrijskih stručnjaka koji upozoravaju na rastuće geopolitičke tenzije u regiji.\n„Situacija na Arktiku jezivo podseća na ono što vidimo u Južnom kineskom moru“, kazao je admiral Paul Zukunft, zapovednik američke Obalne straže.\nPrethodni članak Vojska podržava Prajd\nSledeći članak Ovo je jedina osobina važna za uspeh\n30.08.2017 / Ažurirano 30.08.2017


"Posebno radimo na unapređenju stanja vladavine prava, a predložena ustavna reforma, vođena najboljim principima i praksama EU, jedan je od temeljnih elemenata reforme pravosuđa i jačanja ukupnog stanja demokratije u društvu", naglasila je Joksimović.\n"Očekujemo da se do kraja portugalskog predsedavanja održi i međuvladina konferencija u reformisanom, jasno političkom formatu, kako bismo zajedno sa predstavnicima Evropske komisije i država članica razmotrili detalje primene nove metodologije", rekla je Joksimović.\n"Takođe, naša Vlada imaće priliku da predstavi ono što je postignuto, ali i svoje planove", rekla je Joksimović i izrazila uverenje da će Poljska kao i do sada podržavati evropski put naše zemlje.\nOcenjeno je da je to važan instrument podrške EU ovom regionu, ne samo u prevazilažnju posledica globalne krize izazvane pandemijom kovid-19, već i za bržu zelenu i digitalnu tranzciju i usklađenije i brže pristupanje EU. Takođe, razgovaralo se i o daljim mogućnostima za unapređenjem bilateralne saradnje, kao i saradnje sa Višegradskom grupom, koja je jedan od najuspešnijih modela regionalne saradnje, navodi se u saopštenju.


Palo poslednje uporište u Siriji: Pobunjenici napuštaju sirijsku Deru – DnevniZurnal\nby admin 09/09/2021, 18:15 1.7k Views\nU rejonu Albalad sirijskog grada Dera militanti se nisu predavali zvaničnoj vlasti čitavih deset godina, koliko je trajao konflikt.\nMeđutim, sada jedan za drugim napuštaju položaje i polažu oružje. Dera je ujedno bilo i poslednje veliko uporište terorista na jugu Sirije.\nGrad Dera predstavlja južna vrata Sirije. Militanti, koje su podržavale treće zemlje, nisu poštovali mirovne sporazume koji su potpisani 2018. godine uz posredništvo Rusije.\nZvanični Damask se ponovo obratio ruskoj vojsci, nakon čega je ruski Centar za pomirenje zaraćenih snaga u Siriji razradio novu mapu puta čiji je prvi uslov mirna predaja naoružanja.


Davutoglu: Rusija i Kurdi žele da stvore „teroristički pojas“ oko Turske - 01.03.2016, Sputnik Srbija\nUŽIVO Posade stranih brodova napustile luku u Marijupolju, snage Kijeva gađaju više gradova u DNR\nDavutoglu: Rusija i Kurdi žele da stvore „teroristički pojas“ oko Turske\nTurski premijer Ahmet Davutoglu optužio je Rusiju da namerava da zajedno sa Kurdima stvori u blizini južnih granica Turske neku vrstu „terorističkog pojasa“. 01.03.2016, Sputnik Srbija\nrusija, vesti, svet, turska, sirija, daeš\n14:54 01.03.2016 (Osveženo: 15:08 01.03.2016)\n© Sputnik / Sergej Kuznjecov / Uđi u foto-galerijuAhmet Davutoglu\n© Sputnik / Sergej Kuznjecov\nTurski premijer Ahmet Davutoglu optužio je Rusiju da namerava da zajedno sa Kurdima stvori u blizini južnih granica Turske neku vrstu „terorističkog pojasa“.\nU Bugarskoj se prodaje gorivo DAEŠ-a\n1 Mart 2016, 14:09\n„Rusija, režim Damaska, Radnička partija Kurdistana i sirijske kurdske Narodne zaštitne jedinice rade zajedno, pokušavajući da formiraju u blizini južnih turskih granica teroristički pojas, neku vrstu terorističke tvorevine“, izjavio je premijer Turske Ahmet Davutoglu.\nPrema njegovim rečima, Ankara „odlično razume suštinu ovakvih igara i neće dozvoliti da se one realizuju“.\n„Mi ni na sekundu nećemo sumnjati u zaštitu nacionalne bezbednosti Turske i nećemo tražiti odobrenje ni od koga“, naglasio je Davutoglu.\nOn je podsetio da se Turska od samog početka sirijskog konflikta zalagala za politički put rešavanja sukoba.\nRusija: Turska krši primirje u Siriji\n1 Mart 2016, 13:15\n„Mi smo pozitivno prihvatili korake za prekid borbenih akcija. Ipak, da bi ovi napori bili uspešni, Rusija i režim Bašara el Asada treba da ispune svoje obaveze. U suprotnom, nikakve koristi od sporazuma neće biti“, izjavio je turski premijer.\nOn je naveo da Ankara neće ostati po strani u humanitarnoj krizi u Siriji.\n„U blizini granice sa Turskom odigrava se najveća humanitarna drama od kraja Drugog svetskog rata. Dužina tursko-sirijske granice je 911 km i svaki događaj u susednoj zemlji će se odraziti na Tursku. Zato mi ne možemo da ne obratimo pažnju na procese u humanitarnoj i političkoj sferi u Siriji“, rekao je Davutoglu.\nU vezi sa tim, on je pozvao međunarodnu zajednicu da više pažnje obrati na izbeglice iz Sirije.\nUŽIVO Posade stranih brodova napustile luku u Marijupolju, snage Kijeva gađaju više gradova u DNR07:25 Murinjo ispisao istoriju u Tirani!Juče, 22:43 Kijev izgubio 70 odsto Zaporoške oblasti, Zapad mu savetuje da preda Rusiji jug i istok zemljeJuče, 22:35


Bankomati postaju sve 'pametniji'\nAmerikanci su komotan i praktičan narod - navikli su da im je sve pri ruci i da svakodnevne poslove, kao što su kupovina i osnovne bankarske usluge, obavljaju kad im se svidi, po mogućstvu na prvom ćošku ili u prvoj prodavnici, i to u bilo koje doba dana ili noći, nedeljom i praznikom takodje.\nBankomati su stoga svuda prisutni - ne samo kraj ulaza u svaku banku već i po prodavnicama, benzinskim pumpama, stanicama metroa ili većim poslovnim zgradama. Neke mreže dragstor prodavnica počele su ovih dana da uvode u upotrebu nove vrste bankomata koji omogućavaju mušterijama razne druge usluge osim podizanja gotovog novca i deponovanja čekova.\nNa primer, na njima mušterije mogu da plaćaju računa, da unovče čekove, da elektronski šalju novac drugima, pa čak i da doplaćuju minute za svoj mobilni telefon.\nŠtaviše, prilikom unovčavanja čekova, novi bankomati isplaćuju sumu napisanu na čeku ne zaokruženu na najbliži dolar, već usitnjeno do poslednjeg centa. Pored ovih česti su i automati za kupovanje raznih srećki, za uplaćivanje kombinacija za loto i druge igre na sreću.\nNeke prodavnice imaju i automate za štampanje fotografija sa digitalnih fotoaparata, kompakt diskova pa čak i već pomalo zaboravljenih flopi diskova. Stariji ljudi ponekad negoduju da su im automati zbunjujući i komplikovani, ali mladja, kompjuterska generacija, izgleda da nema nikakvih problema sa njima.


Auto-put Banjaluka – Doboj ide po planu – mojKontakt portal – Radio Televizija Kontakt\nAuto-put Banjaluka – Doboj ide po planu\nBy Bojan Hrstić / 28. 10. 2015.\nMinistar saobraćaja i veza Republike Srpske Neđo Trninić izrazio je zadovoljstvo dosadašnjom dinamikom radova na dionici auto-puta Banjaluka – Doboj od Prnjavora do Mahovljanske petlje, na kojoj je probijeno 70 odsto trase.\nTrninić je nakon obilaska radova na ovoj dionici, čija je dužina 35,3 kilometra, rekao da je obezbijeđen kontinuitet izvođenja radova i u zimskom periodu.\n“Za sada nismo imali nikakvih nepredviđenih situacija koje bi poremetile planiranu dinamiku, kao na prvoj dionici koja je bila izložena poplavama, tako da dinamika teče planiranim tokom”, rekao je Trninić.\nOn je podsjetio da su radovi na ovoj dionici počeli u septembru prošle godine i da je njena vrijednost nepunih 160 miliona KM.\nDirektor Javnog preduzeća “Auto-putevi Republike Srpske” Dušan Topić rekao je da će, zahvaljujući novom auto-putu, postojeći magistralni put Banjaluka – Prnjavor biti rasterećen i da će vozači biti na dobitku kada je riječ o bezbjednosti i brzini.\n“Mi smo to danas posmatrali iz ugla bezbjednosti odvijanja samih radova i saobraćaja pod tim uslovima jer od Prnjavora do Banjaluke imamo na pet–šest mjesta dodirne tačke gradilišta i postojećeg magistralnog puta koje su pod velikim saobraćajem. Ulazimo u zimske mjesece i važno nam je da bude osigurana bezbjednost, ali i dinamika radova”, rekao je Topić.\nOn je dodao da će Centar za održavanje i kontrolu saobraćaja na silaznoj rampi prema Mahovljanskoj petlji sadržavati centralu za promjenljivu signalizaciju i centralu za naplatu putarine, te ljetno i zimsko održavanje.\nTopić je izrazio zadovoljstvo činjenicom da je na ovoj dionici angažovana sva građevinska operativa iz ovog dijela Republike Srpske, koja ima kapacitet da učestvuje u gradnji auto-puteva.\nGovoreći o naplati penala od kompanije Cestno podjetje Maribor (CPM), Topić je rekao da će taj novac rebalansom plana poslovanja “Auto-puteva” biti iskorišten za unapređenje postojećeg sistema održavanja i upravljanja auto-putem Banjaluka – Gradiška, prije svega za uvođenje promjenljive saobraćajne signalizacije i zatvaranje sistema naplate putarine.\n“Od CPM-a očekujemo da naplatimo cijelo potraživanje od sedam miliona evra, a koliko je od toga realno vidjećemo”, rekao je Topić.\n“Šta je Čerčil rekao za Balkan važi i danas”\nMaratoncu umjesto nagrade – lisice na ruke!


Politika: Nikolić: Otvoreno novo poglavlje u odnosima sa Kazahstanom - BalkaniYUm.TV '); } //]]>\nNikolić: Otvoreno novo poglavlje u odnosima sa Kazahstanom\nPredsednik Srbije Tomislav Nikolić primio je danas u Beogradu Bulata Džamitoviča Utemuratova, bliskog saradnika predsednika Kazahstana Nursultana Nazarbajeva i ambasadora Kazahstana u Srbiji, Nurbaha Rustemova.\nPredsednik Nikolić je konstatovao da je bilateralna saradnja Srbije i Kazahstana veoma dobra i da je njegov susret sa predsednikom Nazarbajevim dao dodatni impuls inteziviranju odnosa na svim nivoima, saopstila je Služba za saradnju sa medijima predsednika Republike.\n"Otvoreno je novo poglavlje u našim bilateralnim odnosima i kroz zajednički rad možemo napraviti izuzetan napredak", istakao je predsednik Nikolić.\nAmbasador Rustemov se saglasio sa predsednikom Nikolićem i naveo da je njegova poseta Kazahstanu ostavila dubok trag.\n"Između vas i predsednika Nazarbajeva postoji visok stepen saglasnosti i iskreno prijateljstvo", rekao je Rustemov i istakao da je Kazahstan veoma zainteresovan za unapredjenje saradnje u oblasti ekonomije, a da je Srbija izuzetno povoljna destinacija za investicije, kaže se u saopštenju.


U prihvatnom centru za migrante u Preševu trenutno se nalazi 500 ljudi, grupa od oko 1.000 čeka na registraciju, a očekuje se da do kraja dana kroz taj Centar prodje 7.000 izbeglica, kazao je danas ministar za rad, zapošljavanje, boračka i socijalna pitanja Aleksandar Vulin.\n„Juče smo imali težak dan, blizu 7.000 ljudi je prošlo kroz Preševo, a to znači da su pregledani, nahranjeni i registrovani.\nOčekujemo da će i danas biti približno isti broj. Šest do sedam hiljada“, kazao je Vulin.\nOn je kazao da će početkom naredne nedelje biti otvoren još jedan registracioni i prihvatni centar i to u Bujanovcu.\nGovoreći o pomoći od 17 miliona evra koju je Evropska komisija dala Srbiji, ministar je kazao da je to mali ali značajan iznos, koji će pre svega biti utrošen na pomoć migrantima, isplatu policajaca i lekara koji su angažovani na terenu, pomoć Crvenom krstu i slično.\nVulin je kazao da će naredne nedelje krenuti i sa uklanjanjem praznih šatora, izbeglica koje su otišle, i da će pokušati da ubede migrate u parku kod Autobuske stanice da pređu u prihvatni centar u Krnjači.\nUpitan da li će se broj izbeglica tokom zime smanjiti Vulin je kazao da će to zavisiti od vremenskih prilika, pre svega na Mediteranu, da će migranti sporije kretati, ali da neće dolaziti u značajno manjem broju.


Bijele ruže za hrabrog Sarajliju Irhana Naneta Foču: Građani se okupili u naselju Malta – Haber.ba\nBijele ruže za hrabrog Sarajliju Irhana Naneta Foču: Građani se okupili u naselju Malta\nKako je prije nekoliko dana najavila grupa građana potpisana kao “Nanetove komšije” i pozvala Sarajlije putem Facebooka da u nedjelju u 12 sati izađu u naselje Malta, danas je na mjestu stradanja odata počast hrabrom sugrađaninu Irhanu Nanetu Foči.\nSarajlije odaju počast Irhanu Foči - Avaz.ba\nNjemu je juče na Gradskom groblju Vlakovo, u prisustvu članova porodice, rodbine i brojnih prijatelja, klanjana dženaza, 24-godišnjem Sarajliji koji je 13. decembra skočio u nabujalu Miljacku kako bi spasio Aldina Mulića (28), piše “Avaz“…\nAkcija pretrage za tijelom Aldina Mulića nastavljena je i jutros od 07:00 sati, kao i prethodnih dana.\nKako je saopšteno je iz Federalne uprave Civilne zaštite, u skladu s procijenjenom situacijom na terenu angažovane su organizovane snage zaštite i spašavanja Kantonalne uprave civilne zaštite Kantona Sarajevo i općinskih službi civilne zaštite. Detaljno se pretražuje korito rijeke Miljacke od mjesta nesreće pa nizvodno do Sastavaka, kao i korito rijeke Bosne, od Sastavaka nizvodno prema Ilijašu.\n“Do sada akcija pretrage nije dala rezultata, ali se nastavlja sve dok se tijelo nastradale osobe ne pronađe”, navedeno je u saopštenju.\nTeme:bijele ruže, Irhan Fočo, Miljacka, počast, Sarajevo


Kako motivisati mlade? - Marketing Mreža\nPredstavljamo vam projekat grafičkog dizajnera Predraga Markovića za Kancelariju za mlade opštine Obrenovac.\nKancelarija za mlade opštine Obrenovac je svojevrstan servis za građane mlađe populacije, koji u Obrenovcu funkcioniše od 2008. godine.\nLjudi okupljeni oko Kancelarije za mlade opštine Obrenovac, od svog osnivanja pokušavaju da komunikacijom sa mladima pomognu i motivišu mlade Obrenovčane. Njihova misija je da iniciraju i sprovode saradnju sa svim relevantnim partnerima odgovornim za razvoj mladih i da rade na njihovom umrežavanju. Komuniciraju sa mladima, vrše istraživanja i predlažu rešenja, podstiču, osnažuju i motivišu omladinsko organizovanje, aktivizam i učešće mladih u donošenju odluka. Pored toga, kancelarija pruža tehničku, materijalnu i finansijsku podršku omladinskim organizacijama i inicijativama mladih i sprovodi programe i akcije koje odgovoraju na identifikovane probleme i potrebe mladih.\nU cilju što boljeg ostvarivanja svoje misije, ljudi iz kancelarije razmišljali su u dobrom pravcu i po pitanju oblikovanja načina na koji će sve svoje programe da iskomuniciraju sa mladima. Angažovali su grafičkog dizajnera Predraga Markovića da osmisli vizuelni jezik kojim će se programi Kancelarije promovisati među građanima Obrenovca mlađe populacije. Predrag je izabrao da ove programe među mladima promoviše korišćenjem modernog vizuelnog jezika koji će njima biti prijemčiv.\nDetaljnije o projektu na Designed.rs.


GAZE PO PRECIMA I ISTORIJI: Crna Gora se stidi ujedinjenja sa Srbijom dok gosti Haradinaja\nSrpskom kulturnom centru "Patrijarh Varnava" nije dozvoljeno korišćenje Doma kulture za organizaciju skupa, pa je plan bio da se događaj preseli u lokalni Dom Vojske. U aktu koji je u petak dostavljen organizatoru zabranjuje se korišćenje i ovog prostora, uz izgovor da je zakup zatražen samo za slavu.\n- Povlačimo saglasnost o ustupanju sale Doma Vojske Crne Gore za navedenu svečanu akademiju, zato što je događaj koji planirate, po svojoj sadržini suprotstavljen državnim tekovinama Crne Gore i nije primeren ni istorijskom ni savremenom trenutku Crne Gore i Pljevalja - navedeno je u skandaloznom obrazloženju.\n*Natpisi u CG koji falsifikuju istoriju\n- Zabranu ovog skupa doživljavamo kao najavu još surovijeg obračuna sa Srbima u Crnoj Gori - tvrdi Bojović. - Premijer Duško Marković je javno rekao da vlast neće zabranjivati obeležavanje veka od ujedinjenja, ali stvarnost je drugačija. Sigurno je da će režim pokušati opstrukciju i narednih svečanosti u čast oslobođenja Crne Gore i ujedinjenja sa Srbijom, iako su to događaji koji se ne tiču samo Srba, već i identiteta Crne Gore.\nSvečanosti povodom Svete Petke i oslobođenja i ujedinjenja Crne Gore i Srbije održavaju se u Pljevljima već decenijama, jer je 27. oktobra ovaj grad dva puta oslobađan - 1912. od Turske i 1918. godine od Austrugarske. Na akademiji je trebalo da govori episkop mileševski Atanasije, predsednik Srpskog nacionalnog veća Crne Gore Momčilo Vuksanović, akademik Ljubomir Zuković, a u kulturnom programu da nastupe mnogobrojni izvođači iz Crne Gore, Srbije i Republike Srpske.\n- To je u skladu sa tamošnjom državnom politikom izmeštanja Crne Gore iz korpusa srpskih država i njenog svrstavanja u neke druge kontekste - objašnjava Raković. - Istina se u to ne uklapa, i zbog toga režim fabrikuje istorijske činjenice.\n*Duško Marković, premijer CG\nNa Primorju su ovih dana osvanuli plakati sa najavom centralnog obeležavanja događaja iz 1918. godine i Njegoševom porukom "Pokoljenja djela sude".\n- Kao Budvanin iz Maina moram da istaknem da sam ponosan na učešće mojih predaka u Prvom svetskom ratu. Svaka im čast na tome, ja sam im zahvalan na pokazanoj hrabrosti i žrtvi koju su podneli da nas primorce oslobode. Ovo je moj lični stav i kao takvog ga iznosim - saopštio je Krapović.\n- Vidim da se to događa i u svetu, a sigurno nema boljeg mesta za taj posao od Balkana. Ne mogu, međutim, da se ne setim svojih predaka koji su se borili u Prvom svetskom ratu. Danas su pokojni, ali pitam se šta li bi oni na to rekli - kaže Božović.\nNije slučajno što se zabrana obeležavanja veka od oslobođenja i ujedinjenja Pljevalja događa istovremeno sa najavama rušenja crkve na Rumiji, a po nalogu albanskih partija u Crnoj Gori - napominje Vladislav Bojović. Sastavni deo atmosfere u kojoj režim pojačava svoju represiju prema srpskom narodu i Mitropoliji crnogorsko-primorskoj jeste i poseta Ramuša Haradinaja Crnoj Gori.\nMIRO CERAR: Kosovo smo opravdano priznali kao\nRadovan Karadžić za 5 dana IZLAZI NA SLOBODU i\nEvo zašto je Milo Đukanović čestitao Albancima\nMilorad Dodik imenovao Emira Kusturicu za\nPROCURIO TAJNI SNIMAK Sinđelić kaže da je bio\nDINASTIJA ĐUKANOVIĆ Milovo bogatstvo se\nPriča koja je obišla svet: Nikola (14) ustaje\nBRUKA U TUZIMA: Slaveći pobedu skandirali "UČK"\nIzbori u Malesiji: Milo Đukanović izgubio Tuzi!


Zvizdić poredio Dodika sa Hitlerom i Čaušeskuom! | BL Portal\nSkandalozno ponašanje Denisa Zvizdića pred američkim zvanicama na sastanku u Sarajevu. Od SAD tražili da učine sve kako bi usvojile MAP za članstvo BiH u NATO. Zbog ovih napada razmatra se Zvizdićeva smjena.\nOdlazeći predsjedavajući Savjeta ministara BiH Denis Zvizdić mogao bi biti smijenjen i pre nego što uskoro bude formiran novi savjet ministara, na čijem čelu će biti Zoran Tegeltija iz SNSD, koji je dobio većinsku podršku na nedavnim konsultacijama parlamentarnih stranaka sa članovima Predsjedništva BiH.\nKako su “Novosti” već prenijele, to je najavio i poslanik SNSD u Predstavičkom domu Parlamentarne skupštine BiH Staša Košarac.\nKošarac je izjavio da se na sastanku u Sarajevu, sa zamjenikom državnog sekretara SAD Džonom Salivenom, Zvizdić skandalozno ponašao, iznoseći najnegativnije i najuvredljivije tvrdnje o kadrovima SNSD, a posebno o lideru te stranke i predsedavajućem PBiH Miloradu Dodiku, zatim Republici Srpskoj Srbiji i Rusiji.\nZvizdić je zamolio Salivena da Amerika podrži i učini sve, dok je još koju sedmicu on predsjedavajući Savjeta ministara, da Savjet ministara BiH pod njegovim vođstvom donese svoj prvi nacionalni godišnji program, koji predstavlja dokument koji dostavljaju države koje imaju MAP status u NATO, nakon čega bi bio aktiviran akcioni plan za članstvo u NATO (MAP) za BiH.\n“Večernje novosti” iz diplomatskih izvora saznaju da je Zvizdić, inače član SDA, na sastanku sa Džonom Salivenom, kojem su pored američke delegacije prisustvovali i ministar bezbednosti BiH Dragan Mektić, i ministar finansija Vjekoslav Bevanda, iznio najružnije uvrede na račun Milorada Dodika, nazivajući ga autokratom, koji se ponaša kao Hitler, Čaušesku ili Staljin, i koji javno govori da ne želi da vidi BiH u NATO.\nIzvori Večernjih novosti kažu da je Zvizdić rekao da BiH može ići napred samo uz ključnu ulogu SAD, navodeći kako između prozapadnih i antizapadnih snaga, Balkan može ići napred samo ako pobijede prozapadne snage.\n– Jedan od modela smjene Zvizdića je i pokretanje inicijative za smjenu u PD parlamenta BiH, gdje su za njegovu smjenu potrebne 22 ruke – ističe Košarac, za “Večernje novosti“.


Šoštar: Cilj je dupla kruna\nBeta\t 5. oktobra 2016. 16:45\nPredsednik vaterpolo kluba Partizan Aleksandar Šoštar rekao je danas da će crno-beli i ove sezone imati tim koji može ravnopravno da igra sa svim protivnicima.\n“I pored konstantnog podmladjivanja i sada imamo tim, koji po kvalitetu uliva sigurnost da možemo ravnopravno da se nosimo sa svim protivnicima. To je oduvek bio moto svih generacija Partizana, tako je i sada, bez obzira na sve nedaće s kojima se susrećemo”, rekao je Šoštar na konferenciji za novinare.\nCrno-beli novu sezonu počinju u petak utakmicom protiv Mornara u regionalnoj ligi.\nPartizan i ovu sezonu počinje s podmladjenim timom, a ekipa s Banjice će igrati domaće prvenstvo i Kup Srbije, regionalnu liga i Ligu šampiona.\n“Cilj nam je da u svakoj utakmici ekipa pruži maksimum, što je izuzetno neophodno u kontekstu sazrevanja mladih igrača, pa ćemo, u zavisnosti od protivnika, videti kakav će to rezultat doneti. Ne možemo uvek da očekujemo da igrači pruže najbolje što mogu, ali kada u tome uspeju ni rezultati neće biti loši”, rekao je Šoštar.\nGovoreći o ambicijama u novoj sezoni, Šoštar je rekao da je glavni cilj “dupla kruna”.\n“Glavni cilj nam je da osvojimo ‘duplu krunu’, da odbranimo trofeje u prvenstvu i Kupu Srbije. Utakmice u regionalnoj ligi, pre svega teška gostovanja, biće izuzetno bitna da naši prvotimci steknu iskustva. Što se Lige šampiona tiče, ambicija i želja svih nas je da osvojimo pobednički trofej, ali jasno je da to u ovom trenutku nije realno ostvarivo. Po kvalitetu na papiru u sada ne možemo da budemo kompetitivni sa najboljim ekipama Evrope”, rekao je Šoštar.\nEkipu će u novoj sezoni voditi novi trener – Zoran Milenković, dosadašnji trener Banjice.\nMilenković je rekao da je ekipa kompletirana tek prošle nedelje, jer je većina prvotimaca igrala u juniorskim selekcijama, a novi kapiten Nikola Jakšić za seniorski tim.


DAN SAHRANE ĆE BITI I DAN ŽALOSTI: Gradiška tuguje za poginulim srednjoškolcima – Kakanj-X\nZadnja izmjena 5 pro, 2019 187\nZamjenica gradonačelnika Gradiške, Dragana Ilić, rekla je da će dan sahrane srednjoškolaca, koji su sinoć poginuli u naselju Vrbaška, ujedno biti i dan žalosti na teritoriji grada.\nPrema sadašnjim procjenama, Davor Mijatović (18) i Miloš Švraka (18) će biti sahranjeni najvjerovatnije u subotu.\nNaime, sve zavisi od obdukcije stradalih, koja bi trebalo biti završena do sutra.\nU automobilu s Davorom i Milošem, koji su sjedili na zadnjem sjedištu, bili su Miroslav Kozomara i Marko Stević, svi učenici Tehničke škole u Gradiški. Miroslav i Marko su, nakon što su ‘citroenom ksara’ sletjeli s puta i udarili u drvo, prošli sa tjelesnim povredama.\nČetiri prijatelja su se vraćala s košarkaškog treninga u sportskoj dvorani osnovne škole u Vrbaškoj kada se desila tragedija, piše “Srpskainfo“.


„Sport za sve” okupio decu sa invaliditetom i smetnjama u razvoju - Studio B\n„Sport za sve” okupio decu sa invaliditetom i smetnjama u razvoju Beoinfo\nObjavljeno: 05.12.2019. 14:04 Izmenjeno: 05.12.2019. 14:04\nDogađaju su prisustvovali gradska sekretarka za socijalnu zaštitu Nataša Stanisavljević, vršilac dužnosti podsekretara za sport i omladinu Nikola Raičić i predsednik Sportskog saveza osoba sa invaliditetom Grada Beograda Velibor Knežević.\nStanisavljevićeva je istakla da je ova manifestacija nastavak jedne lepe ideje koja je započeta pre dve godine pod sloganom „Sport za sve”.\n– Sport mora da bude dostupan za sve, i to i jeste trajno opredeljenje Grada Beograda kada je u pitanju podrška osobama sa invaliditetom i deci sa smetnjama u razvoju. Ne smeju da postoje razlike i zato se mi angažujemo i dajemo maksimalnu podršku kako bi svi imali jednake šanse i mogućnosti u radu – rekla je Nataša Stanisavaljević.\nOna je navela da će Grad Beograd u budućnosti realizovati niz aktivnosti.\n– Grad Beograd će nastaviti da daje podršku projektu „Sport za sve” i nadam se da se i sledeće godine vidimo na ovom mestu istim povodom, kao i da će ova manifestacija biti tradicionalna. Pozdravljam sve sportiste i učesnike koji jedni drugima pružaju podršku i želim im da se lepo danas provedu – rekla je gradska sekretarka.\nRaičić je zahvalio svim sportistima i sportskim radnicima što se veoma trude i daju značajan doprinos, jer su zapaženi značajni rezultati.\n– Broj osoba sa inavliditetom koje se bave sportom se iz godine u godinu povećava, a Grad Beograd će nastaviti na tom putu podrške, kada je reč o Sportskom savezu osoba sa invaliditetom, kao i sportskih klubova – rekao je on i dodao da će znatna sredstva biti i izdvojena za sportske stručnjake koji će raditi sa osobama sa smetanjama u razvoju.\nPredsednik Sportskog saveza osoba sa invaliditetom Grada Beograda Velibor Knežević rekao je da je ovo druga godina kako se manifestacija organizuje u ovoj dvorani i šalje poruku mira i ljubavi u svet.\n– Pre dva dana smo obeležili dan osoba sa invaliditetom i grad je promovisao divnu priču o zajedništvu pod nazivom „Beograd jednakih mogućnosti”. Želeo bih naročito da istaknem da Srbija dobija inkluzivne terene, jedan je izgrađen u Ćićevcu, a drugi se gradi u Beogradu. U našem gradu se odvija mnogo manifestacija koje su posvećene osobama sa invaliditetom i o njima se vodi računa na različite načine – rekao je Knežević i dodao da je ova manifestacija organizovana sa ciljem da se promoviše sport i da se što više osoba ometenih u razvoju bavi sportom, kao i da za to imaju iste mogućnosti.\nUčešće u manifestaciji je uzelo oko 500 dece iz Beograda, kao i paraolimpijci Draženko Mitrović, Marija Mičev i Željko Dimitirijević, koji je sa dvoje mališana svečanim simboličnim činom otvorio manifestaciju sa 20 različitih sportskih disciplina.


Predsednik Vlade Republike Srpske posetio Zrenjaninu -\nPredsednik Vlade Republike Srpske posetio Zrenjaninu\n“Drina, reka koja spaja, a ne razdavaja”.\nGradonačelnik Zrenjanina Čedomir Janjić sa saradnicima ugostio je predsednika Vlade Republike Srpske Radovana Viškovića i šefa predstavništva RS u Srbiji Mlađena Cicovića. U sali Gradskog veća održan je radni sastanak kome su prisustvovali i zrenjaninski privrednici.\nPredsednik Višković je izrazio je zadovoljstvo što je u prilici da razgovara sa gradonačelnikom i značajnim privrednim subjektima, od kojih neki već posluju u Republici Srpskoj. – Svakako je značajna ta vrsta saradnje. Isto tako, prošli smo kroz iskustva koja Zrenjanin ima i koja mogu poslužiti Republici Srpskoj u našem daljem ekonomskom razvoju, pre svega, iskustva oko poslovnih zona koja Zrenjanin ima, kao i oko privlačenja stranih investicija i svega pozitivnog što se dešava ovde u Zrenjaninu. Drago mi je što sam čuo podatke da Zrenjanin ponovo postaje atraktivna destinacija za život i ulaganje i da je zastoj u jednom periodu prevaziđen. Ovde se gradi nekoliko hiljada stanova, koji su i rasprodati , a to je znak da se grad razvija i da ima perspektivu. U narednom periodu očekuje se i povezivanje auto – putem sa Beogradom i Novim Sadom, što će dodatno pospešiti razvoj grada – rekao je on.\nPredsednik Višković je ukazao i da je povod njegovog dolaska u naš grad manifestacija pod nazivom “Drina, reka koja spaja, a ne razdavaja”, a koja se tradicionalno održava Hotelu “Vojvodina”. – Uvažavajući činjenicu da veliki broj ljudi iz Zrenjanina vodi poreklo iz Republike Srpske i BiH, a koji žive ovde već nekoliko desetina godina i koji su ovde već postali “starosedeoci”, to je dobra prilika da te ljude upoznamo sa planovima i onim što želimo da uradimo u Republici Srpskoj, u zajedničkom interesu. Jasno sam to večeras naglasio, ne želimo da niko u Republiku Srpsku ulaže iz patriotskih razloga, već iz čistih ekonomskih, prema tome, naš je interes jasan, da investitori iz Srbije ulažu u Republiku Srpsku da bi ona imala korist da povećava broj zaposlenih ljudi, a isto tako, moram reći da mi u ovom momentu imamo najveći broj zaposlenih ljudi od kako se taj pokazatelj meri kod nas, ali mi time nismo zadovoljni, treba nam i više i iz tog razloga smo večeras ovde. Naša je želja da ljudi koji imaju značajne privredne subjekte i u Zrenjaninu, Vojvodini i Srbiji ulažu u Republiku Srpsku i da imaju profit i korist, a Republika Srpska imala bi korist u povećanju zaposlenosti, opstanku i ostanku naših ljudi na vekovnim ognjištima, a ljudi koji ulažu još veću dobiti u svojim kompanijama – rekao je Višković.\nKazao je i da je druženje organizovano pod simboličnim nazivom, a razmišljajući na tu temu, istakao je da bi Drina trebalo da bude samo reka i da ta reka donese dobro i jednom i drugom narodu, s jedne i sdruge strane. Zadovoljstvo što je bio u prilici da ugosti predsednika Vlade Republike Srpske i da sa zrenjaninskim privrednicima održi veoma sadržajan sastanak izrazio je i gradonačelnik Janjić. – Nama je u interesu da naša privreda i privrednici nađu razloga da rade i u Republici Srpskoj, a siguran sam i da ljudima iz Republike Srpske to znači. Mnogo je ljudi ovde na našoj teritoriji koji vode poreklo “preko Drine” i naravno da i to koristimo kako bi privreda napredovala, a veza sa gradovima u RS bila još bolja – rekao je gradonačelnik Janjić i ukazao na odličnu saradnju sa bratskim gradovima Zrenjanina iz Republike SRpske – Bijeljinom, Laktašima i Trebinjem. U nastavku posete našem gradu gosti su obišli Narodno pozorište “Toša Jovanović”.